Ўлмас санъати Шахзодадан пастми? - 13 Мая 2013 - Sayyod.com\nБош сахифа » 2013 » Май » 13 » Ўлмас санъати Шахзодадан пастми?\nЎлмас санъати Шахзодадан пастми?\nЎлмас Оллоберганов ва унинг ижодий жамоаси билан "Гранд мир" отелининг 8-этажида учрашдик... Кириш сўзи ёзмайман, хаммасини сухбатдан билиб оласиз..\nSayyod: Концертларни бошлаб юборибсизлар.. Бу йил хам олдинги йилдаги каби рекламага улгурмадинглар шеклли\nЎлмас Оллоберганов: Менимча, рекламамиз ўтган йилгидан сал яхшироқ бу йил. НТТ каналидан кечқурунлари концерт рекламаси намойиш қилиняпти, бир иккита радио тўлқинлардан хам реклама кетяпти.\n(Sayyod кундузи кўзи оғриши сабабли, қуёшдан химояловчи кўзойнак тақиб олгани учун узр сўраб ўтди)\nSayyod: Шоу бизнесдаги бугунги мавқеингиздан қониқасизми?\nЎлмас Оллоберганов: Ўтган йилгига нисбатан анча ўзгариш бор, Худога шукр. Хаётда харакатда баракат деган нақлга риоя қилиш керак деб ўйлайман. Бирданига юқори парвоз ёки бирдан катта нарсаларга эришиш эмас, ўйлашимча, ўша тақдирингиздаги хар бир бўладиган холатларнинг тагида қандайдир хикмати бор деб ўйлайман. Демак, тўхтамаслик, фақат харакатда бўлиш керак, фикримча.\nSayyod: Сиз шу харакатнинг ўзидан қониқяпсизми? Айтишадику натижа хам омадга ва даврга боғлиқ деб, шу харакатнинг ўзидан қониқяпсизми?\nЎлмас Оллоберганов: Мен хамма нарсага фақат шукр қиладиган одамман хаётда. Албатта қониқаман хаммасидан.\nSayyod: Агар хамма нарсадан шукр қиладиган бўлсак, унда харакатнинг хам кераги йўқ шеклли.\nЎлмас Оллоберганов: Мен агар хозир жуда кўп харакат қиляпману, лекин катта натижага эришолмаяпман, ўзим ўйлаган даражага чиқолмаяпман десам, бу ношукрлик бўлади. Оллоҳнинг бергани шу экан деб ўйлайман.\nSayyod: Санъатда барибир бир хонанданинг якка ўзи харакат қилгани камлик қилади, балки жамоага боғлиқдир кўп нарсалар.\nЎлмас Оллоберганов: Жамоамиз билан бир ёқадан бош чиқариб деган нақлга риоя қилиб ишлаб келмоқдамиз. Мен жамоамдан жуда хам мамнунман. Жамоамизда неччи киши бўлишидан қатъий назар, хамманинг ўзига яраша харакати бор, фикри бор.\nSayyod: Лекин бу фақат концертга бир икки кун қолганида намоёнланади..\nЎлмас Оллоберганов: Албатта, албатта.\nSayyod: Демак бошқа пайт харакат йўқлигини тасдиқлайсиз?\nЎлмас Оллоберганов: Йўқ, нега энди? Биласизми, иш кўплигидан бир хил пайтда одамнинг мияси гангиб қолади, бир хил инсонларнинг харакати, ташаббуси хам ишнинг кўплигидан кўринмай қолади. Гўёки хеч нима қилинмаётгандай бўларкан. Қанча кўп харакат қилсанг, худда хеч нарса қилинмагандай, худди бир одамнинг ўзидан қониқмаслиги айнан шу харакатни билдиради. Демак, олдинга юриш бор.\nSayyod: Мана шунча иш кўп экан, лекин натижачи? Натижа борми? Сиз кўряпсизми шу натижани?\nЎлмас Оллоберганов: Албатта кўряпман. Билмадим энди, мен ўзимни ишимни айтадиган бўлсам, концертининг ташкилий ишларига ёки рекламаси билан боғлиқ ишларига аралашмайман. Мен ўзимни ижодимдан, янги янги композициялар, қўшиқлар яратаётганимдан, шуларни халққа кўрсатаётганимдан хурсандман.\nSayyod: Йўқ, энди "Мен хонандаман, бу мени ишиммас, бу ишларни бошқалар қилиши керак, мен ўзимни ижодим билан шуғулланишим керак” десангиз, унда талаб хам қилиш керакмасми? Мен тушунаман, кимдур пул тикади, кимдур реклама билан шуғулланади, сиз санъаткорсиз. Шу ижодни самараси сизга ва халққа кўринмаса, ва фақат концертда биз Ўлмас Оллобергановни кўрсак... . Мана концертга неччи кун қолди?\nЎлмас Оллоберганов: Бир хафта.\nSayyod: Концертган бир хафта қолган бўлса хам, баннерлар йўқ, одамлар икки ёки уч ой олдинлар баннер илишяпти. Демак хозир давр шунақа. Сизларда қандайдур даврдан четлашиш сезилиб туради. Битта сизлардамас, Жахонгир Отажоновда хам айнан шундай. Жахонгир Отажонов ва Ўлмас Оллоберганов мавзусига алохида қайтамиз.. хозир ўзингиз учун хам шу саволга жавоб беринг, нима учун биз сиз хақингизда фақат шу концерт кунлари биламиз? Концерт кунларигача нималар билан бандсиз? Шунчалик тўйлар кўпми ёки ижод бир жуда хам қайнаган десак, биргина концертда тўла янги қўшиқ айтиб чиқмайсиз.\nЎлмас Оллоберганов: Тўғри.. Бу балки бизнинг эътиборсизлигимизми, балки бизнинг шундай йўл тутишимизми деб ўйлайман. Балки бу бизга одат бўлиб қолдимикан. Тушунтириб беролмиман тўғриси.\nSayyod: Билишимча, булар сизнинг продюссерингиз. (Жахонгирни кўрсатади)\nЎлмас Оллоберганов: Ха, исми Жахонгир. Бизнинг ишимизни бошида турган рахбаримиз десам хам бўлади. Иш олиб борувчимиз дейдими ёки. Балки Жахонгирнинг тактикаси айнан шундайдир. Менда халигача шундай чиқсамку, қўшиқни куйлаб, ишимни тугатсам бўлди.\nSayyod: Тушунарли. Мана энди жамоага бевосита саволим, сизларга бундан нима наф, агар шу ишга маблағ тикиб, ундан фойда кўрмасангиз, очиқча гапирганда. Қандайдир фойда келтирадиган стратегия бўлмаса. Хонандаку қўшиқ куйлашидан қониқар, сизларга нима фойда?\nПродюсер Жахонгир: Стратегия нега керак? Стратегия олдинги даврларда урушларда асосан, ютиш учун ишлатилган кўпинча. Мен Ўлмас Оллобергановни жуда хам яхши кўраман. Умумий оладиган бўлсак, санъат томонлама жуда хурмат қиламан. Бунақа даражадаги санъаткорни мен хали шунча вақтда хам кўрмаганман. Тўғри, ўтган йили концертни рекламасиз амалга оширдик. Концерт кунлари баннер илинди, лекин радио ва твларда рекламаси берилмади. Буни хам бир стратегия деса бўлади, қанақадир маънода.\nSayyod: Натижа бердими шу олдинги йилни оладиган бўлсак?\nПродюсер Жахонгир: Албатта. Мана мисол учун Ўлмас Оллоберганов 4 йиллик чекинишидан кейин, бизнинг биринчи бирга ишлаганимиз 2006 йилдан бошланган. У пайтлари ишимиз доимий бўлмагандек, бир тўхтаган, бир қайтган, лекин, шу охирги 2 йилги ишлаганимиздан, яратилаётган қўшиқлардан ўзим хам қониқяпман. Хар бир чиққан қўшиқ ўзининг мухлисларига эга бўлиб бормоқда. Ўзи санъатни кўрсатишни 2 хил йўли бор деб биламан, "сохта” реклама йўли, "искуственный хит” дейилади, бу йўлда одамларда қўшиқлар ўзидан ўзи ёйилиб кетади, телефон орқали масалан, бир биридан ўтиб, шундай тарқалади. Шу йўлни қўллаш, ёки яна нималарнидир исботлаш даражасида эмас. Бу нарсани натижаси балки бир йилда, балки 2, балки 5 йилда билинар, кимга қандай таъсир қилишига боғлиқ.\nМен мисол учун бунча пул тикиб юборяпман ёки шунча ишни қиляпман дейишимнинг ўзи нотўғри. Қайсидир ишда мен ёрдам бераётгандирман, бошқа ишларни ўзлиги қилишади. Ўтган йил билан солиштирадиган бўлсак, мана 3 та клип олинди, чиқарилди, менимча, халққа хам манзур бўлмоқда. Оммага шундай қилиб секин секин таништириб борилади, олдинги вақт билан солиштирган холда хозирда хаммаси яхши кетяпти деб хисоблайман. Даражага қараб туриб, энди халқнинг ўзи жонли ва фонограммани фарқига бормай туриб, нимани талаб қилиш мумкин ахир? Тингловчи бунинг учун санъатни яхши тушуниб олиши керак.\nSayyod: Хозирги пайтда хаммамиз биламиз ким жонли куйлайдию, ким эса йўқ. Буни халқ билади. Лекин барибир, "Агар сен долзарб бўлмасанг сен шоу бизнесда хеч киммассан!” Хозир шундай давр. Майли шу айтганингиздай ўши сохта рекламами ёки бошқами, лекин уларда натижа бор. Ўлмас рости хам зўр санъаткор, лекин натижа йўқ. Сиз айтаётган, ўйлаган натижа йўқ. Сиз ўзингиз учун қониқяпсиз, "бугун тўй борми, унда яхши. Талаб борми , бор”.\nПродюсер Жахонгир: Ишонасизми, мана шу кунгача, ўзлигидан хам сўрашингиз мумкин, мен хеч қачон тўйга урғу бермаганман. Тўйдан даромад кўришни ўйламаганман. Тўй нима учун, ўзлини "раскрутка” қилиш, еб ичиш ёки шу кабиларга агар талаб бўлмаса, мен умуман тўйга урғу бермаганман.\nSayyod: Унда нимага урғу беряпсиз? Боя айтиб ўтганингиздек, 2 хил, сахна учун санъаткори бор ва тўй учун отарчилар бор. Биламизку бундайларни. Мана сахна учун Ўлмас Оллоберганов фақатгина бир йилда бир маротаба концертида кўринади, холос. Хатто гала концертларда, тадбирларда кўрмаймиз.\nПродюсер Жахонгир: Тадбирларда кўринмаслик.. бу энди бошқа масала бўлса керак.\nSayyod: Нега энди бошқа? Бориб қатнашсангиз, қўшиқларингизни тақдим қилсангиз...\nПродюсер Жахонгир: Менимча бу нарсани ўзингиз яхши биласиз.\nSayyod: Хозиргина 3 та клип хақида айтиб ўтдилар. Шуларни сиз кимнинг таъбига қараб яратасизлар, танлайсизлар? Айнан кимнингдур танловими ёки умумий "Бадиий кенгаш”инглар борми? Ўйлашимча, агар 10 та қўшиқ бўлса, шулардан 1 тасини промо ва клипга танлаш учун , жамоада қўпчиликка эшитиб кўрилиб, умумий фикрлар тўпланиб, кейин танланади деб биламан. Агар биргина одам "шу қўшиқ менга ёқди, шуни чиқар” деса, бу танлов тўғри бўлармикин?\nПродюсер Жахонгир: Бизда ундай эмас. Олдин фикр алмашинилади, танланади. Мана ўши 3 та клипларини сиз кўрдингизми? Фикрларингиз қандай? Ёқдими сизга?\nSayyod: Мана хозир кўриниб турибди, хамма ўз боласини мақтаганидек, сизга шу сабабдан зўр бўлиб кўриняпти. Лекин менимча, фақатгина яхши бўлди, шунчаки "галочка” қўйилди. Четдан хаммамиз кузатамиз барибир, нима учундир ана ўша овози йўқлар, сунъий қилаётганларнинг рейтинги юқори. Алам қилмайдими шу? Ижодкорсизларку. Унда нима кераги бор нимадур қилишни агар натижа бўлмаса? Унда нима кераги бор, шу иш билан шуғулланишни, шунчаки шахсий истакни қондириш билан чегараланиб қолинса. Концерт ташкил қилиб шу билангина чегаралинса.... Менимча, бахонанинг сабаби бўлмайди.\nПродюсер Жахонгир: Бахона эмас бу. Хар битта нарсанинг ўз натижаси бор. Барибир 1 йилдир, балки 2 ёки 3 йил, билмадим, барибир натижаси бўлади. Ёмон кетмаёпти деганим хам шунинг учун айнан.\nSayyod: Очиқ гап, Ўлмас Оллобергановнинг санъатлари учун ёмон кетяпти. У бундай натижага мос эмас. Менимча, одам бундан санъат билан бошқача бўлиши керак. Агар хозир ТВ М ни қўйсангиз, айланаётганларнинг аксариятида на овоз бор ва на иқтидор, на дид бор, лекин уларни одамлар қутишяпти, қайтаришяпти, зўр дейишяпти ва эшитишяпти хам. Баъзи санъаткорлар борки, улар бир йилда бир маротаба концерт беришяпти холос ва фақатгина ўша ердаги аудиториянинг ўзигина мазза қилиб чиқиб кетяпти. Республика миқёсида эмас!\nПродюсер Жахонгир: Шу йили айнан бу нарсага урғу беряпмиз, республика миқёсида бўлиши учун харакат қилмоқдамиз. Шу концертдан кейин, Худо хохласа вилоятларда хам концертлар беришимизнинг эхтимоли бор.\nSayyod: Айтяпманку, яна стратегия... Стратегия уруш даврида деяпсиз, йўқ, стратегия хамма нарсада бор. Хар бир даврда бор ва бўлади. Шоу бизнесда айниқса, одам кўпайгани , рақобатнинг кучайгани сари хамма нарсада стратегия керак бўлади.\nПродюсер Жахонгир: Мен бу одамларни рақобатда деб билмайман. Ўлмас акамга рақобатлаша оладиган одамни мен хали кўрмаганман.\nSayyod: Буни биз билармиз, сиз хам биларсиз. Лекин хаммасини рейтинг хал қилмоқда. Очиғи, талаб йўқ сизларга. Гала концертларга хам талаб йўқ, нега? Мана хозир ўша 3 та чиқарган клиплар хақида гапирсак, биринчисидан бошласак, бизнинг сайтимизда реклама қилинганди, анави "шляпали” , 90% танқидга учради\nПродюсер Жахонгир: Лекин сизга ёқти, шундайми?\nSayyod: Мен ундай дея олмайман.\nПродюсер Жахонгир: Сайтга қўйдингиз, менга ёқти дедингизку, иккинчи клипни эса ёқмагани учун қўймадингиз.\nSayyod: Ўлмас Оллобергановни санъаткор сифатида жуда хам хурмат қиламан, олдин умуман эшитмагандим, билмасдим хам хатто. Биринчи интервью қилиб, ўша концертга тушмагунимгача ростдан хам билмасдим, бундай санъаткорни хам қўшиқларини хам. Концертга тушдим ва шундай санъаткор, нега шунчаки ўтиб кетяпди деб ўйладим. Ана ўша биринчи қўйган клипимни хам Ўлмас Оллобергановга бўлган хурматим учун қўйгандим. Клип эса менга умуман ёқмаганди, бачкана жуда.\nПродюсер Жахонгир: Шунчаки янгича стиль қилиш эди ниятимиз.\nSayyod: Концертдаги менга жуда ёқиб қолган бир қўшиққа клип қилишсайди деб кутгандим тўғриси, адашмасам қўшиқ номи "Оху қўз” эди. Мен шу қўшиққа зўр клип қиласизлар деб ўйлагандим.\nПродюсер Жахонгир: Бу саволни Нодирга бериш керак.\nНодир (маъмур): Sayyod тўғри айтаяптилар, бизда ростдан хам шундай. Концерт яқинлашганида хамма харакатни бошлаймиз. Бизда бу йил ишларимиз бошқача бўлди. Ўзи 3 ой олдин рекламалар кетиши керак эди. Ишларимиз бошқача бўлиб, хаммаси орқага сурилиб кетаверди. Орада хар хил ... ўзаро тушунмовчиликлар хам бўлди\nSayyod: Нахотки олдинги йилги хатони бир йил мобайнида хал қилишнинг иложиси бўлмади?\nПродюсер Жахонгир: Бир йил ичида қонун қоидалар хам анча ўзгариб кетдику.\nSayyod: Бошқаларда бундай бўлмайдику, хамма улгуради, нега фақат сизларда шундай?\nНодир (маъмур): Энди мана яна бир факт, биз концертни 3 маротаба белгиладик, бекор қилишди.\nSayyod: Нега? Бунга сабаб йўқку, менимча. Запретда бўлмаса, тили ёмонмас, жанжалкаш ёки яна бирон сабаб бўлмаса...\nНодир (маъмур): Ха, нега? Бизда хам айнан шу савол. Кунини белгилаяпмиз, бироз вақт ўтиб Истиқлол саройидан чақириб, бу кунга беролмаймиз деб қайтариб юборишяпти. Шундай қилиб, 3 маротаба қайтадан кунини белгилаб келдик.\nПродюсер Жахонгир: Бу концертни ташкиллаштиришни биз сентябр ойидан бошлаганмиз.\nSayyod: Олдин промани айлантириш керак эмасми хеч бўлмаса? Аввал прома, кейин эса реклама кетса менимча, тўғри бўлади. Четдан кузатганда хам билинадику, ана ўшалар қандай эришяпти? Шу ишилардан фойда бўлмаса нимага керак хаммаси? Гап барибир натижада! Сиз танлайдиган бўлсангиз, уники яхши эмас, бизники зўр деб туриб, шуни одамларга етказиб беролмасангиз нега керак у? Агар шу санъатни етказиб беролсангиз, бу ютуқ, одамларга хам фойда бундан. Натижа хам бўлади шунда. Уларга хақиқий санъатни берасиз, "ля ля ля” эмас. Бу реальноку, жамоангиз етарли сонда.\nПродюсер Жахонгир: Мана шу концертдан сўнг, бугундан режага киритилди, битта янги клип оламиз. Секин секин "раскрутка” кетаверади. Боя айтганимдек, 4 йил санъатда тўхтилиш, бу жуда катта нарса. Ўлмас акани ўзларига савол берсам, шунча йил ишлаганлари шу охирги 2 йил ишлагарларичалик ишламаганлар. Ишонасизми шунга? Хозир биз деярли 3 йилдан бери янги янги альбомлар чиқариб келяпмиз.\nSayyod: Улар ишлаётганлари бу тушунарли, лекин унинг самараси сизлардан. Улардан нимадур талаб қилиш хам нотўғри, ха, улар куйлаяптилар\nПродюсер Жахонгир: Тушунмадингиз, Ўлмас Оллоберганов ва Улуғбек Отажоновлар билан ишлаш қийин. Буларни ишлатиш қандайлигини тасаввур қилолмайсиз\nSayyod: Отажоновни жуда яхши биламан қанақа ишлатиш қийинлигини. Бомба, танка, оғир артиллерия керак уни ишлатиш учун.\nПродюсер Жахонгир: Худди ўша одамнинг 2 варианти бўладиде Ўлмас Оллоберганов.\nҚанчадан қанча тополонларимиз эвазига бўляптику бу концертлар хам. Ўтган йилдан шу бугунгача бўлган машаққатларни қай даражадалигини биз иккаламиз(Нодирни кўрсатиб ) биламиз\nSayyod: Нима деб ўйлайсиз бу характерданми ёки бундай нарсаларни шунчаки хохламайдиларми?\nПродюссер Жахонгир: Гала концертларни айтаяпсиз, битта гала концертга буларни олиб бориш учун биз қанча булар билан жанжаллашамиз, бақир чақир бўлиб кетади. Борасиз дейман, неча минг долларлик тўй бўлса хам, рад жавоб бериб шу концертга борасиз дейман. Бир икки концертларда қатнашилди хам, фақат "Марди майдон”да озгина репетициясига кеч қолганимиз учун бизни олиб ташлашди. Буни мен нотўғри иш бўлган деб хисоблайман.\nSayyod: Нотўғримас, мен борганимда атайин сўрагандим, Оллоберганов қани десам, "саундчек”ка улгурмади деб айтишди.\nПродюсер Жахонгир: Нотўғриде бу, мана қарен звИзда дейсиз, Шахзода келяпти экан, унга телефон қилиб келасизми хозир деб сўрашса, у "йўқ, мени 4 да вақтим бўлади” деб айтди. Бу иш мени ёнимда бўлаётган иш. Уларнинг режаси шунга қараб тўғриланяпти, хеч ким индамади хам. Шунда мен нахотки Ўлмас Оллоберганов Шахзодадан пастда турса деб ўйладим.\nSayyod: Чунки кўп нарсани айнан шу долзарблик хал этади. У долзарб, Ўлмас эса йўқ. Фарқи йўқ бу ерда овозининг қандайлиги. Долзарблик мухими, бу хам мавқеи беради, тушуняпсизми? Мен Улуғбек Отажоновни хам, Ўлмас Оллобергановни хам битта тарафини тушунмайман. Улуғбек хақида гапирадиган бўлсак, унинг ўз даври бор, ўз даврида у "бум” бўла олган, очиғини айтсак. Сизда эса ўша давр йўқ. Нахотки шунақа даврни бўлишини хохламайсиз, хаётга бир маротаба келасиз, зўр санъатингиз бор, давру даврон суриб юришни истамайсизми ўз даврингизда? Мана Озодбек Назарбеков сизнинг ёнингизда санъат тарафлама анча пастда деб биламан, шахсий фикрим. Унинг даври бор лекин, чунки унинг жамоаси ишламоқда. Тушуняпсизми, ИШЛАШЯПТИ! Стратегия бор, харакат бор, ана кўрсатувлар қиляпти. Битта кўрсатувнинг ўзи худди концертдай, 2 та ашула айтади, тарқатилади. Пиар реклама зўр кетади.\nПродюсер Жахонгир: Кўрсатув хақида гапирадиган бўлсак, Ўлмас Оллобергановнинг хам кўрсатувлари бўлган, хабарингиз бўлганми йўқми билмадимку, 2006 йилда шу нарсани биз ташкил қилганмиз, ёшлар каналида. Фаслдан фаслга ўтаётганда кўрсатув номи ўзгарар эди. Масалан, ёз оқшомлари, куз оқшомлари, қиш ва бахор. Кўрсатувни ташкил қилгандик. Зўр кетаётган нарсада хам тўхталиш бўлган, яна ўша тўйлар сабаб бўлган. Самарқанддаги концертга борганларида, хамма репетициясига қатнашганлар хам. Бир неча кун қолганида эса "Тўйларим кўпайиб кетди” деб хаммасини ташлаб кетиб қолганлар. Бундай характер хаммага хам ёқавермайди. Хозир бўлса биз яна бошидан, секин секин бошлаб олиб, давом эттиряпмиз. Фалончи билан танишиб, керакли инсонлар билан келишиб, таниш билишнинг бўлиши ишимизда мухим.\nSayyod: Мана энди аниқ бир мисолни, айнан ўхшаш характерли дедингизку, масалан, Улуғбек Отажоновни олсак, бугунги кунга келиб, на рекламаси бор, на промоси. Кўчада 20 ёшлилар танимайди хам ва на атрофида хеч кими қолмаган. Мен шу одамга жуда хам ачинаман, тўғриси. Ким эдию, хозир ким? Унинг ёнида хеч ким қолмади. Сиз шуни ўйламайсизми? Орадан қанчадир вақт ўтиб, атрофингизда хеч ким қолмаслиги мумкинлигини? Унинг хам тушунчаси худди сизникидек эди, тўйим бор деб кўп нарсаларни ташлаб кетарди. Лекин машхурлик тўйдамаску, тўйда ха, зўр кутиб олишар, лекин республика бўйича машхурлик эмас бу! Нахотки шу нарсани тушунмайсиз?\nЖахонгир Отажонов жонли концерт бериши билан сиз хам қайтдингиз. Бунинг боғлиқлик тарафлари борми?\nПродюссер Жахонгир: Йўқ. Бу қайтиш мени фикрим бўлган.\nЎлмас Оллоберганов: Менимча бу тасодиф бўлса керак.\nПродюсер Жахонгир: Ўзи ундан олдинги йил концерт бермоқчи бўлишган. У махалда эса кўп нарса очиғи, пулга тақалган. Мени олдимга келишлигидан олдин булар концерт беришмоқчи бўлишган. Лекин бир қанча қийинчиликлар бўлган, маблағ билан боғлиқ. У вақтда мен билан ишлашмас эди. Кейин мени олдимга келишди, ишни ўшанда бошладик. Лекин ишни бошлаш учун хам анча вақт кетди. Хозирги пайтда хаммаси секин секин ўз ўрнига тушяпти, менимча. Хозирда битта альбом чиқариш учун қанча маблағ керак?\nSayyod: Хеч қанча, агар CD Profi га заказ берсангиз.\nПродюсер Жахонгир: Мен яратишни назарда тутяпман, битта альбомни яратиш учун умумий оладиган бўлсак, ўртача хисобда беш миллион сўм атрофида пул кетади. Қўшиқ сотиб оласиз, ёки ўзлари яратадилар, яна кўп ишлари бор.\nSayyod: Сизларда ашула сотиб олинмайди, шундайми? Камдан кам холларда бўлса керак.\nПродюсер Жахонгир: Бизда мана ўтган йили Иқбол ака билан ишладик. Ўзи Ўлмас Оллоберганов жуда ўзига хос характерли инсон. Қўшиқларга жуда ахамият берадилар. Хамма ашулани олиб айтиб кетавермайдилар. Бу йилги альбомларини сизга тақдим этамиз, Худо хохласа, ўзингиз кўрасиз. Бадалбоев билан ишладик, 2 та ашулани тайёрлаб берди. Нима демоқчиман- ишланди! Ишладик, бориб, хаммасини тепасида туриб. Лекин ашулаларни тўрттасини адашмасам, ўзлари ёзганлар. Яна концертга хам янги нарсалар қилдик. 4 ёки 5 та ёққан ашулани сотиб хам олдик.\nШунда хам бир гап бўлди , қўшиқ хақида Иқбол ака билан маслахатлашгандик. Ашулани эшитсангиз, авжлари жуда баланд, таъсирли қўшиқ. Мен ўшанда нега бу қўшиқни айнан Ўлмас акамга беряпсиз десам, "Бу қўшиқни Ўлмас Оллобергановдан бошқаси айтолмаса керак, шунинг учун сизларга эшиттиряпман” деб айтгандилар. У қўшиқни эшитсангиз биласиз, мен очиғи йиғладим. Шунчалик таъсир қилган. Майли энди, шоу бизнесда бир кунда таниқли бўлиш хам нотўғри деб ўйлайман. Одам хаяжонланиб қолади. Секин секин ривожланса ёмон бўлмайди. Санъатда эрта кечи йўқ деб ўйлайман. Одамлар бугун бўлмаса, эртага эшитишади. Мана масалан, Ортиқ Отажонов шу пайтгача юрибтилар, ўзларини ўзлари айлантириб, шу пайтгача Отажоновлардан кўп даромад кўрсалар керак деб ўйлайман. Хаммасини эплаб юрадилар.\nЎлмас Оллоберганов: Инсон тақдирга хам ишониши керак\nSayyod: Тақдирда хам инсонга 2 йўл бериладику, одамнинг ўзига боғлиқ\nЎлмас Оллоберганов: Мен шундай фикрдаман, балки менга насиб қилгани айнан шу нарсалардир. Мен ўзимни омадсизман дея олмайман. Балки шуни Худо хохлаётгандир.\nSayyod: Билмадим, мен шоу бизнесдан кўпчиликни кузатганимгами, кўряпманку харакат қилган барибир натижага эришяпти. Шунчаки омад, насиба деганингиз билан, кўп нарса одамнинг қўлида деб ўйлайман. Харакат қилсангиз ўша омад хам, насибаси хам келади.\nПродюсер Жахонгир: Хозир энди бу кузатишлариздан келиб чиқиб, Ўлмас аканинг рейтинги кўтарилмаяпти демоқчимисиз? Шундай тушунча бўляптими?\nSayyod: Шундай эмасми?\nПродюсер Жахонгир: Йўқ, олдинги йилдан анча яхши, ўзимнинг кузатишим бўйича.\nSayyod: Олдинги йилдан яхшилигини сабаби, унинг концерт берганлиги учун ва шу концертга тушган 5000 та одам буни билди. Фақатгина шу!\nЖахонгир Отажоновнинг "Даракчи” газетасига берган интервьюсидаги фикрига жавобингиз. "Ўлмас Оллоберганов эстрада эмас, мақом хонандаси, Эстрада чек-чегараси йўқ жанр. Уни жиловлаб олиш жуда қийин. Унинг чегарасини билмаслик эса инсон руҳиятига таъсир қиладиган, уни издан чиқариб жазавага туширадиган мусиқаларнинг яралишига сабаб бўлади. Мақомда эса аниқ бир йўл, мактаб бор. Шу сабаб Ўлмас Оллоберганов ўз ижодини мақомда давом эттирса, кўпроқ натижага эришади деган фикрдаман.\nЎлмас Оллоберганов: Хаётда хар кимнинг ўзини фикри бор. Мен Жахонгирнинг фикрини нотўғри дея олмайман, албатта. Менинг овозим классикага мойил овоз. Буни мутахассислар хам тан олишган. Мен эстрадада хам тасодифий одам эмасман. Нима айтган бўлсам, Худога шукр, яхши қабул қилишган. Хали хеч бир мухлисдан "Сен мақомингни айтгин, эстрада йўналишида айтмагин” деган танқидни эшитмаганман. "Сенга униси хам, буниси хам ярашади” деган гапларни эшитганим учун , ўзимга ишонганим учун, шу икки йўналишда хам ижод қила оламан. Бу менинг ютуғим. Масалан, Жахонгир Отажонов мен тўғримда нима дейди, ё бошқаси нима фикрда у мени қизиқтирмайди. Мен ўзимни қандайлигимни жуда яхши биламан. Бу мақтаниш эмас. Жахонгир Отажонов классика айтолмаслиги мумкин, мен бунга "гарантия” бера оламан, чунки бир иккита классика айтганини эшитганман, мени қониқтирмайди, камчилигини топа оламан хам.\nSayyod: Мутахассислар мени тан олишган дедингиз, Жахонгир Отажонов билдирган фикрни сиз мутахассис фикри деб биласизми?\nЎлмас Оллоберганов: Йўқ.\nSayyod: Эстрада йўналишида хам мутахассис сифатида билмайсизми?\nЎлмас Оллоберганов: Ким билади энди, фикримча, мени танқид қилишга, мен хақимда фикр билдиришга унинг хаққи йўқ. Шунақа деб ўйлайман. Мен уни нотўғри гапирган хам дея олмайман, лекин мен хақимда гапириши нотўғри.\nSayyod: Халиги натижа бўлмаяпти деган фикримга яна қўшимча қилиб айтмоқчиман, хафа бўлмаслигингиз учун, Жахонгир Отажонов хам концерт беряпти, унда хам айнан шундай холат. Натижа йўқ. У хатто клип хам чиқармайди. Хозир шунақа хаммаси, концерт бериб, промо бўлмаса "емаяпти”. Одамлар ўрганиб қолишган, ТВ М да нима айланса, ўша зўр, ўшани рейтингги юқори. Тушунча шунақа бўлиб қолган. Эфир гипнози шунақа.\nПродюсер Жахонгир: Сардор, Ўлмас аканинг охирги хитлари нечинчи йилда чиққан?\nSayyod: Айтдимку, мен олдин кузатмаганман. Лекин менга берилган қўшиқларни халигача эшитиб юраман, "винамп”имда бор бир қанча қўшиқлари. "Оху кўз”, "Кутаман” деган қўшиқлари, ўзи эски қўшиқ экан, мен яқинда эшиттим, ёқади жуда. Яна биттаси бор, "Кечмасман” дегани, клип хам олиш ниятида эканиларни айтгандилар, у қўшиқ хам чиройли чиққан.\nПродюсер Жахонгир: Хозир "Она” ва "Қизгина” деган қўшиқлари бор, шуларга клип олмоқчимиз. "Қизгина” деган қўшиқ, рақсбоп, шўх бўлганлиги учун унга клип олишга қарор қилдик. Кейин "Она” қўшиғига катта эътибор берилади. Клипига хам кўп ишчилар жалб этилмоқда. Бу клипдан Худо хохласа, яхши натижани кутяпмиз. Инсон сабрли бўлиши керак, мен шунақа ўйлайман. Ўзимдан мисол қилиб айтадиган бўлсам, мен Жахонгир бўлгунимгача хам, бу дунёда жуда кўп нарсани кўрганман, қўлимдан келган хамма нарсани қилганман. Чунки, инсонга умр бир мартта берилади, ундан тўғри фойдаланиш керак. Энди бундан буёғига шулардан келиб чиқиб бўлади хаммаси.\nSayyod: Молиявий эришилган тарафни назарда тутаяпсизми?\nПродюсер Жахонгир: Йўқ, умумий этаяпман. Молиявий тараф бу, пул фақат яшаш учун керак. Уни миқдори бор. Қолгани эса фақатгина орзу хавас. У секин секин эришиладиган нарса. Унгача эса яна бошқа нарсаларга эришиш керак, хурматга эришиш масалан. Битта бизнесни яратиш учун жуда катта машаққатидан ўтиш керак. Санъат хам хозирга кунда бизнес бўлиб қолган, ўзингиз хам биласиз.\nSayyod: Мана сизнинг иқтидорингиз мана шу бизнесда дейлик, шунча нарсага эришдим деяпсиз, энди қаранг, Ўлмас аканинг иқтидори санъатда, лекин шу тарафдан нимагадир эришилганми?\nПродюсер Жахонгир: Лекин, Ўлмас акамни эришмаган хам дея олмайсиз.\nSayyod: Сиз мани саволларимни умуман бошқача қабул қиляпсиз. Худди мен уни умуман тан олмаётгандек туюляпти сизга. Гап жавобда. Умумий айтиладику хаммаси. Реально очиқ гапни айтсак, унинг бор иқтидори билан натижани таққосласак, хеч нарсага эришилмаган дейилади.\nЎлмас Оллоберганов: Хаммаси вақт билан боғлиқ, вақт керак.\nSayyod: Санъатига қараб бахо берилади. Буларни бор санъатлари билан эришди дейилган нарса йўқ! Умуман йўқ дейилади! Агар уларнинг санъатлари ўрта даражада бўлганида эди, хозирги ўрта даражалари "Ха, тўппа тўғри, яхши” дейиларди. Лекин, санъат даражалари юқори, эришган нарсалари эса умуман йўқ! Бу бор гап, инкор қилолмайсиз хам. Ўша Улуғбек Отажоновнинг хам ўз даври бўлган. Ўша бор санъати билан, анча юқори натижаси хам бўлган.\nСанъатни четдан оддий журналист эмас, ичидан қизиқиб, суриштириб қизиқадиган инсон сифатида саволим бор: Менимча сизга ёқмайди, лекин кўпчилик билан сухбат қуришдан олдин, бошқа тарафларни , воқеаларни эшитиб кўраман. Сизни шоу бизнесда кўпчиликнинг устидан куладиган инсон сифатида кўп гапиришади. Ўзингиз нима деб ўйлайсиз, сизда хам шунақа кимдир сизнинг устингиздан куладиган жихатларингиз камми?\nСУХБАТ ДАВОМИ УЧУН МАНБА\n1 Shinavanda (13-Май-2013 14:01)\nРахмат сизга Сардор ака мен бу маколани жуда хам интиклик билан кутдим .Улмас Оллоберганов жуда хам камтар инсон шу инсон билан бир асрда яшаетганимдан хурсандман.истиклолдаги концертлари икки кун хам кирганман худо хохласа бу йил уч кун хам кираман ижодлардан чарчамасинлар.\n2 Taxa (13-Май-2013 14:03)\nСухбат Улмас ака билан булдими ёки продюсер Жахонгир биланми??? Жахонгир Отажонов билан Улмас Оллабергановни фарки Жахонгирни узини катъий фикри бор, купгина нарсаларни узи хал кила олади, билими кучлирок. Улмасда эса бунакамас экан. Продюсер Жахонгир Улмас Оллабергановдан "Жахонгир Отажонов яратмокчи" булганлиги билиниб колган.... Шахсий фикрим..\n3 xoji (13-Май-2013 14:43)\nkim bilan gaplashdilaozi, o'lmas bilanmi yo pradiyusiri bilanmi, xamasiga u javob berganku, o'lmas nima qildi tomosha qib otirdimi deman\n4 Mura (13-Май-2013 19:32)\nkecha Jahongirni konsetiga tushgan odam biladi konsert faqat qushiq aytishdan iborat emasligini. Jahongir Otajonov qushiqni ham, raqslarni ham, hazilni ham joylab tashladi. Uni ustiga, uch kun uch hil dastur buldi, jonli ijroni yutuqli tomoni bu.\n5 Djafar (13-Май-2013 22:01)\nшахзода хам кучли лекин улмас оллобепнанов санати кучли шахзода кансерти Фонаграмма БИЛАН УТТАДИ УЛМАС ОЛЛОБЕРГАНОВДА ОВОЗ КУЧЛИ ХАКИКАТДАН УЛМАС АКА КУЧЛИ\n6 Otasch (13-Май-2013 23:52)\nfikrlar (kimgadir qiziqarli bo'lsa):\n1. Biron bir firma ochib biznes qilayotgan odam " Ishlarim yaxshi ketyaptiku, oz-ozdan bo'lsada foyda olib turibmanku... Ikki-uch yil oldin juda yomon edi deb yursa..." firmasi yo bankrot bo'ladi yoki o'sha oz-ozdan nariga o'tmaydi... Sayyod juda to'g'ri aytdi, rivojlanish kerak, respublika, jahon darajasiga chiqish kerak. 4 yil oldin unday edi, endi munday bo'ldi degan gaplar o'zini ovutishdan boshqa narsa emas...\n2. Umuman Kolumb Beruniyni taxminlari yordamida Amerikani ochgan degan odam bilan ishlashni to'xtatish rivojlanishga qo'yilgan birinchi qadam bo'lardi menimcha... Eeey Avom, bechora Kolumb umrining oxirigacha men Hindistonga yangi dengiz yo'li ochdim deb o'tgan (Amerika qit'asi Amerigo Vespuchchi tomonidan ilk marta yangi qit'a ekanligi, Hindiston emasligi aniqlangan ) va uni Beruniydan umuman xabari bo'lmagan...\n3. San'atkor yonidagilar maqtoviga emas, tanqidiga e'tibor berishi kerak... Biz rivojlanyapmiz degan bilan rivojlanish bo'lmaydi.\n4. ... O'lmas akaga bitta yangi, g'ayratli, ideyalar bilan to'lib toshib ketgan produser kerak shekilli...\n7 ledy (14-Май-2013 00:59)\nУлмас Оллоберганов ижросидаги Лазги, Курбон улам, Паризод кушикларини севиб эшитаман. Фикри борми, йукми уни ижоди ёкади. Шахсан канакалигини кизигиям йук. Овози бор хонанда.\n8 Umid Ashurboyo'g'li (14-Май-2013 04:10)\nO'LMAS OLLOBERGANOVNI PARIZOD ASHULASI BIR NECHA YIL ILGARI HIT BO'LDI ORTA-OSYODA.....\n9 otabek_king3884 (14-Май-2013 11:34)\nЖаҳонгир Отажонов Жонли консерт бервотганиганига қойил қоламан лекин овози у қадар кучли эмас . . . ! ! !\n10 otabek_king3884 (14-Май-2013 11:34)\nЖаҳонгир Отажонов Жонли концерт бервотганиганига қойил қоламан лекин овози у қадар кучли эмас . . . ! ! !\n11 lionmaster (14-Май-2013 12:38)\nМенимча овози, хакикий жонли ижрода хамма кушикларни маромига етказиб куйлайдиган санъаткорни хозирги кунда бутун Узбекистон танимаслиги аник чунки, хозирда кушик эштишни биладиган одамни узи колмаяпти хамма узини алламбало гурухларга яна кандайдир чала савод,умуман овози йук санъаткорларга кизикмокда агар ушаларни салгина булса хам думларидан босиб кушикларига керакли танкидчилар этиборлирок булишса ана ушанда Улмасга ухшаган кушикчилар биринчи уринга чикади агар хозирги енгил елпи кушикларни камайтирмасак бу кетишда Узбек миллий классикаси, миллий эстрада йуналиши умуман йук булиб кетиши аник\n12 chelovek (14-Май-2013 18:48)\nМамури Жохонни алмаштириш керемиди диман а Сардор ака?????????\n13 bobur (29-Май-2013 00:05)\nO'lmas Olloberganov kim o'zi u?\n14 Anvar (20-Июн-2013 16:56)\nSayyod molodes! Suhbatni o'qishdan avval rasmlarga ko'z yugurtirgandim,ne ko'z bilan ko'rayki ochkidasiz!!Maqolada uzr so'raganizi o'qib o'zimmi shoshib xulosa yasaganimdan uyaldim,sizga qoyil!


Келаётган душанбада 14 млн. америкалик «касал» бўлади. Нега?\nКелаётган душанбада 14 млн. америкалик «касал»...\n03.02.2018 13:25 0 1389\nҲамма гап Супербоулда.\nҲамма гап Супербоулда. Охирги ўтказилган сўровнома қарийб 14 млн. нафар америкаликнинг якшанба кунги финалдан кейин душанбада ишга чиқмасдан ўзини касалликка солишини тасдиқламоқда. Бу ҳақда «USA Today»га таяниб «Korrespondent.net» хабар тарқатди.\nИшчи кучлар институти ҳисоб-китобларига кўра, 5 февраль йил давомидаги «энг касал кун» бўлади. Ўтган йили шу финални деб 16,5 миллион америкалик ишга чиқмаганди. Чунки ўйиндан кейин кўплар ғалабани нишонлаш учун кечки сайрга чиқади, дўстлариникига боради, қовоқхоналарни тўлдиради…\nВазият жиддий. Ҳатто шунчаликка бордики, бу спорт турига «касал» америкаликлар анъанавий якшанба финалидан кейинги душанбани дам олиш кунига айлантиришга ҳам уриниб кўришди.\nЭслатиб ўтамиз, Супербоул («суперкубок») американча футбол бўйича профессионал лиганинг финал ўйинидир. Бутун дунёга тарқатиладиган бу ўйинни миллиарддан зиёд инсон томоша қилади.\nСупербоул американча футбол


Маълумки, 12-14 ноябрь кунлари Тошкент шаҳрида самбо бўйича катталар ўртасида жаҳон чемпионати ўтказилади. Мусобақада дунёнинг турли мамлакатларидан самбочилар медаллар учун кураш олиб боришади. Ўзбекистон терма жамоаси жаҳон чемпионатида қуйидаги таркибда иштирок этадиган бўлди: Эркаклар:-58 кг:...\nРуслан Мустаев Халқаро гимнастика федерацияси Консуллигига сайланди\nТуркиянинг Анталья шаҳрида Халқаро гимнастика федерациясининг (FIG) 83-Конгресси ўтказилди. Унда ташкилот раҳбарияти, турли бошқарув қисми, техник қўмита ва бошқа бир қатор ўринларга сайловлар ўтказилди. Тадбирнинг асосий қисмида FIG таркибига кирувчи миллий федерациялар мутасаддилари ташкилотга янг...\nТаэквондо бўйича катталар ўртасида Ўзбекистон чемпионати якунланди. Мусобақанинг сўнгги кунида ҳам бир қатор вазн тоифаларида қизиқарли жанглар ўтказилди. Кутилганидек, аёллар ўртасида -53 кг вазн тоифасида Чарос Қаюмова ғалаба қозонди. -57 кг вазн тоифасидаги финал баҳси ҳам қизиқарлилиги билан а...\nАбдумалик Халаков жаҳон чемпионатининг кумуш медали совриндори\nЁш ва умидли боксчимиз Абдумалик Халаков катталар ўртасидаги дебют жаҳон чемпионатида кумуш медални қўлга киритди. Ҳамюртимиз финалда франциялик тажрибали рақибига қарши жанг қилди. -60 кг вазн тоифасида иштирок этган Халаков жаҳон чемпионлиги учун франциялик Софьян Умиага қарши рингга кўтарилди. И...\nБелград шаҳрида якунига етиб бораётган бокс бўйича жаҳон чемпионатида ҳамюртимиз Мадияр Саидраҳимов бронза медалини қўлга киритди. -92 кг вазн тоифасида рингга чиққан Мадияр ярим финалда кубалик Хулио Ла Круз билан куч синашди. Афсуски, амалдаги Олимпиада чемпионига қарши баҳсда вакилимизга бироз т...\nАбдумалик Халаков финалда!\nСербияда ўтаётган бокс бўйича жаҳон чемпионатининг ярим финал беллашувлари биз учун муваффақиятли бошланди. Эътиборлиси, Абдумалик Халаков тўғридан тўғри финал йўлланмасини қўлга киритди. -60 кг вазн тоифасида ажойиб жанг ўтказаётган юртдошимизга финал йўлида эронлик Дониёл Шоҳбахш рақиблик қилиш...\nТуябўғизда бугун финал\nТошкент вилоятининг Туябўғиз сув омборида академик эшкак эшиш бўйича 22 ёшгача бўлган спортчилар ўртасида мамлакат чемпионати ўтказилмоқда. Бугун мусобақанинг финал беллашувлари бўлиб ўтади. Чемпионатда Республикамизнинг турли ҳудудларидан келган энг кучли спортчилар беллашмоқда. Регламентга кўра, ...\nБугун Халаков ва Саидраҳимовга мухлислик қиламиз\nСербияда ўтаётган бокс бўйича жаҳон чемпионатида бугун ярим финал беллашувлари ўтказилади. Ушбу босқичга терма жамоамизнинг икки нафар вакили етиб келган. Дастлаб Тошкент вақти билан 18:00 да -60 кг вазн тоифасидаги ёш вакилимиз Абдумалик Халаков эронлик Дониёл Шоҳбахшга қарши рингга кўтарилса, 5 н...\nЖаҳон чемпионатида барча ярим финалчилар аниқ\nСербия пойтахти мезбонлигида ўтаётган бокс бўйича жаҳон чемпионатида чорак финал жанглари якунланиб, финал йўлланмаси учун рингга кўтариладиган жуфтликлар маълум бўлди. Ярим финал йўлида кечган сўнгги жангларда Мужибилло Турсунов (-63.5 кг) тажрибали кубалик Энди Крузга кичик 2:3 ҳисобида имкониятн...\nЁшларимиз Қувайтни йирик ҳисобда мағлуб этишди\n23 ёшгача бўлган футболчилар ўртасида Осиё чемпионати саралаш босқичидан ўрин олган “Д” гуруҳи баҳслари якунига етди. Йигитларимиз сўнгги турда қувайтлик рақибларидан устун келишди. Темур Кападзе шогирдларининг тўлиқ устунлигида кечган баҳс 5:1 ҳисобида вакилларимиз фойдасига ҳал бўлди. Шу тариқа...


Beeline Перуда овозли роумингни кенгайтирмоқда » Ўзбекистон янгиликлари – Zamin.uz\n11-05-2016 | 14:05\nZAMIN.UZ / Технология / 11 Май 2016 года325\nBeeline Перуда овозли роумингни кенгайтирмоқда\nBeeline Перу роумингида 16 майдан бошлаб овозли мулоқот имкониятлари кенгайгани ҳақида хабар қилади. Ҳамкорлик шартномаси Telefonica компанияси билан имзоланди.Beeline 2010 йилдан бошлаб Ўзбекистондаги етакчи роуминг-оператор бўлиб келмоқда. Beeline овозли роуминг хизмати дунёнинг 185 мамлакатида 489 та ҳорижий операторлар билан ишончли ҳамкорлик алоқалари туфайли тақдим этилган. Beeline абонентлари GPRS-роумингдан, компания 372 маҳаллий уяли алоқа компаниялари билан ҳамкорлик қилаётган, дунёнинг 161 давлатларида фойдаланишлари мумкин. CAMEL-роуминг хизмати компания мижозларига 103 та дунё мамлакатларида 231 операторлар томонидан тақдим этилади.


— Литва Ўзбекистон билан ўзаро алоқаларни мустаҳкамлаш ва янада кенгайтиришга катта эътибор қаратмоқда, — деди Видас Гядвилас. — Мамлакатингизда қонун ижодкорлиги соҳасида олиб борилаётган кенг қамровли ислоҳотлар юксак самаралар бераётганининг гувоҳи бўлдик. Делегациямиз таркибида бизнес, таълим, транспорт ва логистика каби соҳаларнинг вакиллари бор. Мақсадимиз — ижтимоий-сиёсий, савдо-иқтисодий ва гуманитар алоқаларни янада кенгайтириш.\nЛитва делегацияси Ўзбекистон Республикаси Қишлоқ ва сув хўжалиги вазирлиги ҳамда “Ўзбекнефтгаз” Миллий холдинг компаниясида ҳам музокара ўтказди.\nМазкур рукндаги бошқа мақолалар: « Ўзбекистон Республикаси Олий Мажлисининг Қонунчилик палатасида\tМалайзияда давра суҳбати »


Давлат бюджети маблағлари қандай мақсадларга сарфланди? - Халқ сўзи\n19:18 15 Ноябрь 2020 Иқтисодиёт\nСир эмаски, давлат белгиланган вазифаларни ҳал қилиши учун пул маблағлари керак. Давлатнинг ихтиёрида бўлган энг йирик пул жамғармаси Давлат бюджети деб аталади.\nБюджет даромадлари эса бюджетга беғараз тушган ва қайтариб олинмайдиган пул маблағларидир. Давлат бюджети даромадларининг асосий қисми солиқлар ҳисобига шакллантирилади. Йиғилган маблағлар жамият манфаати учун, халқ ҳаётини яхшилаш учун ишлатилади.\nАйни дамда Олий Мажлис Қонунчилик палатасига давлат бюджетининг ва давлат мақсадли жамғармалари бюджетларининг 2020 йил учинчи чорагидаги ижроси якунларини кўриб чиқиш учун киритилган. Ҳозир бу масала парламент қўйи палатасидаги қўмиталар, сиёсий партиялар фракцияларида кўриб чиқилмоқда.\nУнда келтирилишича, жорий йил тўққиз ойлик Давлат бюджети даромадлари 94 457,2 млрд сўмни ташкил этиб, белгиланган 91 795,9 млрд сўм прогноз 102,9 фоизга ёки 2661 млрд сўмга ошириб бажарилган. Даромадлар 2019 йил мос даврига нисбатан солиштирганда 15 297, 4 млрд сўмга ўсган.\nҲисобот даврида бюджет даромадлари Давлат солиқ қўмитаси томонидан 72 783,9 млрд сўм, Давлат божхона қўмитаси томонидан 16 185млрд сўм ва бошқа даромад манбалари ҳисобига 5 475 млрд сўм шакллантирилган.\nДавлат бюджети даромадлари таркибида билвосита солиқлар улуши 35,1 фоизни, бевосита солиқлар улуши 33,2 фоизни, ресурс солиқлари 16,2 фоизни ва бошқа даромадлар 15,5 фоизни ташкил қилган.\nШу билан бирга, республика ҳудудида ишлаб чиқариладиган товар ва хизматлар бўйича тушумларнинг камайиб кетиши саноат маҳсулотлари ҳажмининг ўтган йилнинг мос даврига нисбатан 2,7 фоизга камайиб кетиши (2018 йилдаги мос кўрсаткич 9.5 фоиз, 2019 йил 5.3 фоиз қурилиш ҳажмининг ўтган йиллардагидек (2018 йил 17,0, 2019 йилда 24,2 фоиз) камроқ яъни, 8,6 фоизга ўсганлиги шароитида юз берди.\nЎз навбатида, қўшилган қиймат солиғи тўловчилар сони йил бошига нисбатан 82 405 та бўлиб, жорий йил октябрь ҳолатига 22 825 тага ошиб, 105 230 тани ташкил этди.\nДавлатнинг вазифалари ва функцияларини молиявий таъминлаш учун йўналтириладиган пул маблағлари бюджет харажатлари ҳисобланади. Шу нуқтаи назардан давлат бюджетини тузишда даромадлар ва харажатлар функционал, иқтисодий, ташкилий ва бошқа мезонлар бўйича гуруҳларга бўлинади. Ушбу мақсадлар учун бюджет таснифидан фойдаланилади.\nДавлат бюджетининг жорий йил 9 ойлик харажатлари (давлат мақсадли жамғармаларисиз) 102 164,8 млрд сўмни (аниқланган режа кўрсаткичларига нисбатан 94, 5 фоиз) ёки ЯИМга нисбатан 25,0 фоизни ташкил этди. Эътиборлиси, бюджет ташкилотларининг қарийб 33,6 трлн сўмлик иш ҳақи ва унга тенглаштирилган тўловлари ҳамда 7,1 трлн сўмлик иш ҳақига нисбатан ажратмалари ўз муддатларида тўлиқ молиялаштирилиши таъминланди.\nҲисобот даврида иқтисодиётга амалга оширилган харажатлар жорий йилнинг 9 ойида 12 593,6 млрд сўмни ташкил қилиб, ушбу харажатлар жами давлат бюджети тўққиз ойлик харажатларининг 12,3 фоизини ташкил этган. Шунингдек, жорий йилнинг 9 ойида иқтисодиётнинг турли йўналишларида қатор долзаб вазифалар амалга оширилиши таъминланди.\nМасалан, эркин иқтисодий зоналар индустриал зоналар, эркин иқтисодий фарм-зоналар ва бошқа махсус эркин ва кичик саноат зоналарига олиб борувчи ва ички йўлларни қурилиш таъмирлаш ишларига 120,0 млрд сўм маблағ ажратилиши назарда тутилган бўлиб, ишлаб чиқилган лойиҳа-смета ҳужжатлари ва тасдиқланган манзилли рўйхатларга мувофиқ, 51,2 млрд сўмлик маблағлар молиялаштириб берилди. Мазкур ажратилган маблағлар ҳисобига 55,1 км узунликдаги автомобиль йўллари фойдаланишга топширилди.\nБюджет харажатларининг очиқлиги ва шаффофлигини таъминлаш – ҳозирги давр талаби. Шундай экан, депутатлар томонидан давлат бюджети ва уни ижросини кўриб чиқиш жараёнлари, ҳозирги мураккаб вазиятда маблағлардан ўз ўрнида, мақсадли сарфланишига алоҳида эътибор қаратиш, шунингдек, бюджет ва давлат мақсадли жамғармалари бюджетларининг келгуси давр учун ўз вақтида, сифатли ижро этилиши устидан парламент назоратини кучайтириш ғоят муҳимдир.


Бугуннинг гаплари Календарь\nСобиқ маҳбус Бахтиёр Ханазаров қамоқдаги қийноқлар ҳақида гапириб берди\nТошкентдаги “Экспресс проект дизайн” хусусий ширкатининг хўжайини Бахтиёр Ханазаров “Бугуннинг гаплари” дастурига ўзининг ноҳақ қамалиш тарихи ва қамоқхоналарда қандай қийноқларни бошидан ўтказгани ҳақида гапириб берди.\n“Жиҳодга кетганларнинг кўпи ўзбеклардир”\nҚирғизистон Дин ишлари давлат комиссиясининг жанубий вилоятлар бўйича масъули Курбанбай Узаков мана шундай иддаони билдирди. "Бугуннинг гаплари" дастурида халқаро террорчилик ва экстремизмга қарши кураш бўйича эксперт Бегижон Аҳмедовнинг айни мавзудаги фикрлари билан таниша оласиз.\nЎзбекистон-Қирғизистон алоқалари ростдан совуқлашдими?\nЎзбекистон Ўшга газ бермаяпти, Норин ГЭС каскадлари қурилиши тўхталишини талаб қилаяпти, газ эвазига Сўх эксклавига йўлак сўраяпти. Қирғизистон томони эса Катта Наманган каналига сув беришни тўхтатмоқчи. Бу қирғиз расмийларининг қирғиз матбуотига сиздираëтган иддаолари.\nЎзбек қочқинларининг бугунги куни\nБу йил қонли Андижон воқеаси содир этилганига 8 йил тўлди. Орадан 8 йил ўтганига қарамай Андижон воқеаси ортидан таъқибга учраган ўнлаб одамлар шу кунларда ҳам Ўзбекистонни тарк этишга мажбур бўлмоқда. Бугунги кунда Бишкекда ўзбекистонлик 50 дан ортиқ ўзбек қочқини истиқомат қилмоқда.\nМирзо Анвар: Эски кемани янгилайдиган вақт келди\n“Бугуннинг гаплари” махсус дастурининг бу галги меҳмони Ўзбекистонлик шоир Мирзо Анвар.\nБахтиёр Фаттоҳов: Ўзбеклар Қирғизистоннинг туб аҳолисидир\nҚирғизистон Ўзбек миллий-маданий маркази Ўш қирғинида ноҳақдан айбланиб бир умрга қамалган ўзбеклар ишини қайта кўриб чиқилишини талаб қилмоқда.\n"Ўзбекистонда ўқувчигина эмас, ўқитувчи ҳам саводсиз"\n"Бугуннинг гаплари" дастури меҳмонларидан бири Ибод Хакимов бу йилги битирувчилар ҳам меҳнат муҳожирлари сафини тўлдиришидан афсусда.\nИззатулла Раҳматуллаев: Ўшликларда ҳали умид ўлмаган\n"Бугуннинг гаплари" дастури меҳмони ўшлик ҳуқуқ ҳимоячиси Иззатулла Раҳматуллаев билан Ўшда этник ўзбеклар ҳуқуқлари борасида суҳбатлашдик.\n"Ўзбек тили етим тил бўлиб қолди"\nҚозоғистонлик ўзбек журналисти Абдумалик Сармонов ўзбек тили Ўзбекистон ҳукумати томонидан рағбатлантирилмайдиган етим тилга айланиб қолган, деб ҳисоблайди.\nГулчеҳра Нуруллаева: "Юрагингни едирару ўзи емас халққа бер"\nЎзининг 74 ёшини қаршилаётган Гулчеҳра Нуруллаеванинг энг сўнгги китоби 1988 йилда нашр этилган.


21:23 / 25.07.2018 | Abdullo | 2855\nАссалому Алайкум! Шом намози вақти бўлган эди. Онам Намоз ўқиш ўтирган эканлар. Мен Намоз вақти бўлганлиги учун жойнамоз олдига келаётганимда онамнинг кўйлаклари (елкаларидан пастроғи 3-4 см) йиртилганини кўриб қолдим, ва буни онамга айтдим. У киши эса кўйлакларини алмаштиришдан бош тортдилар. Мен гапимда қаттиқ туриб олдим. Барибир кор қилмади, ва мени ҳақоратлай бошладилар. Кейин мен то у киши кўлакларини алмаштирмасалар у киши билан намоз ўқимаслигимни айтдим. Шундай қилиб бир ўзлари намозни ўқиб олдилар, кейин мен ўқидим. Бундан бошқа яна шунга ўхшаш ҳоллар бўлган ҳатто бундан ёмони ҳам. Менимча бу онамнинг илмсизликларидан бўлса керак. Шунақа мени ҳақоратлаб анча вақт ўтиб совиганларидан кейин ширин сўз билан китоб ўқинг десам ҳам фойдаси бўлмаяпти. Қачон айтсам ҳам у ишим бор, ҳали бу ишим бор деб баҳона қиладилар. Илтимос маслаҳат беринг. Қандай йўл тутай?\n- Ва алайкум ассалом! Сиз нотўғри йўл тутгансиз. Алмаштиринг дейишни ўрнига камзулини олиб чиқиб бериб “Шуни кийиб олсангиз савоби янада кўп бўлади” десангиз ўзи кифоя қилар эди. Бир маънони бир неча хил йўл билан ифода қилиш мумкин. Масалан аёлидан ажраган бир чол, зиёратига келган меҳмонлар ҳаққига дуо қилиб, “Барчаларингиз кампирингиздан олдин вафот топинглар” деди. Бу гапдан меҳмонларни ранги ўзгарди. Агар “Аллоҳ кампирларингизни умрини сизларни умрингиздан ҳам зиёда қилсин” деганида эди, ўша маънони билдирар лекин меҳмонларнинг кўнглига тегмаган бўлар эди. Сиз даъватни ҳикмат билан қилишга ҳаракат қилинг. Акс ҳолда тўғрилайман деб синдириб қўясиз. Валлоҳу аълам!


Ўзбекистон яна биринчи. Бу сафар пул қадрсизланиши жиҳатдан\n07 март 2021, Тошкент вақти: 22:57\nЗикрилло Ишонч Маълумотларга қараганда, Ўзбекистон миллий валюта қадрсизланишининг кучлилиги жиҳатдан МДҲ ва Болтиқбўйи мамлакатлари орасида биринчи ўринга кўтарилган. Сўнгги ўн ойда ўзбек сўми АҚШ долларига нисбатан салкам 7 фоиз қадрсизланган.\nШу давр оралиғида 1 АҚШ долларининг қиймати 980 сўмдан 1046 сўмга кўтарилган. Миллий валюта қадрсизланиши бўйича Ўзбекистондан кейинги ўринларни Тожикистон (2,39 фоиз) ва Беларусь (0,75 фоиз) эгаллаган. Туркманистонда эса долларнинг расмий курси ўзгармаган. Қолган барча давлатларда миллий валюталар қадри АҚШ долларига нисбатан ўсган.\nИқтисодчи олим Иброҳим Ҳакимовнинг сўзларига қараганда, АҚШ долларининг курси кўплаб хорижий валюталар, масалан, евро ва Россия рублига нисбатан тушиб боряпти. Россияда иқтисод ўсиб бормоқда. Бу давлат иқтисодиётида хусусий секторнинг улуши ортаётир. Ўзбекистонда эса бунинг акси кузатиляпти.\nИ.Ҳакимовнинг таъкидлашича, нақд пул танқислиги шароитида доллар курсининг ўсиб бораётганидан агар ойлик, нафақа ва стипендиялар ўз вақтида берилса, бу ўсиш янада тезлашади, деган хулосага келиш мумкин. Бу ҳолат давлатда иқтисодий танглик мавжудлигидан дарак беради. Бу танглик иш ўринлари яратилмаётгани, корхона ва заводлар ишламаётгани, ишлаб чиқариш суръати секинлигида намоён бўлади.\nИ.Ҳакимов марказлашган иқтисодий сиёсат ва ишлаб чиқариш секторига эркинлик берилмаётгани миллий валюта қадрсизланишига туртки бўлаётганини билдирди.\nЁш иқтисодчи Дилмурод Султоновнинг фикрича, сўм қадрсизланишининг сабабларидан бири долларга бўлган талабнинг юқорилигидадир. Бу эса халқ истеъмоли товарларининг кўпи мамлакатга четдан келтирилиши билан изоҳланади. Иккинчи сабаб мамлакатда ишсизлик даражаси юқорилигига бориб тақалади. Ишсизлик кўплиги эса сўмнинг инфляциясини келтириб чиқаради. Учинчи сабаб олиб борилаётган пул-кредит сиёсатида миллий валюта беқарорлиги сақланиб қолаётганида кўринади.


Ўзбекистонда қанча гектар майдонга зарарли чигирткалар тарқалганлиги маълум бўлди - Халқ сўзи\nЎзбекистонда қанча гектар майдонга зарарли чигирткалар тарқалганлиги маълум бўлди\n13:09 03 Июнь 2020 Жамият\nМамлакатимизда мавсумий характерга эга бўлган фавқулодда вазиятларнинг олдини олиш ва ўз вақтида бартараф этиш мақсадида доимий тарзда Фавқулодда вазиятлар вазирлиги томонидан қўмондонлик-штаб, махсус-тактик ўқув машғулотлари ўтказиб келинмоқда.\nБу каби тадбирлардан бири зарарли чигирткаларга қарши чораларни кўришдир.\nАйни пайтда зарарли чигирткаларни кириб келишини олдини олиш ва бартараф этиш бўйича қатор тадбирлар олиб бориляпти.\nВазирлик хабарига кўра, жорий йилда зарарли чигирткаларнинг республика ҳудудига кириб келишининг олдини олиш учун жойларда 597,9 минг гектарда кимёвий ишлов ўтказилиши режалаштирилган.\nҚайд этилишича, бугунги кунда республика бўйича зарарли чигирткаларнинг 327,4 минг гектар майдонда тарқалганлиги аниқланиб, 309,6 минг гектар майдонда кимёвий ишловлар ўтказилди. Маҳаллий бюджетдан ажратилган маблағлар ҳисобидан бугунги кунгача зарарли чигирткаларга қарши 397 минг гектар майдонда ишловларни ўтказишни таъминлайдиган кимёвий воситалар захираси яратилган.\nУшбу тадбирларга 500дан ортиқ махсус техникалар ва 700 нафардан ортиқ ишчилар жалб қилинган.\nБу ишлар қўшни давлатлар, жумладан Қозоғистон, Туркманистон ҳамда Қирғизистон билан ҳамкорликда олиб бориляпти.


Ўзбекистонда 26 декабрь куни қуёш тутилиши кузатилади - 18.12.2019, Sputnik Ўзбекистон\nЎзбекистонда 26 декабрь куни қуёш тутилиши кузатилади\nЎзбекистонда Ҳалқасимон қуёш тутилиши кутилмоқда. Таъкидланишича, қуёш гардишининг учдан бир қисми тўсилади. 18.12.2019, Sputnik Ўзбекистон\n© AFP 2018 / Stan HondaПолное солнечное затмение в Чили\nЎзбекистонда Ҳалқасимон қуёш тутилиши кутилмоқда. Таъкидланишича, қуёш гардишининг учдан бир қисми тўсилади.\nТОШКЕНТ, 18 дек – Sputnik. 26 декабрь куни Ўзбекистонда Ҳалқасимон қуёш тутилиши кутилмоқда. Бу ҳақда Ўзбекистон фанлар академияси маълум қилди.\nХабарда қайд этилишича, ушбу астрономик ҳодисани эса республиканинг барча ҳудудларида қисман қуёш тутилиши шаклида кузатиш мумкин.\nСайёра зулматда: Қуёшнинг тўла тутилиши – сара суратлар\nҚуёш тутилиши тонгги соат 08:00 да бошланиб, 10:06 гача давом этади.\nСоат 9:00 лар атрофида тутилиш максимум кўринишга эга бўлади ва унда қуёш гардишининг учдан бир қисми тўсилади.


Андрей Микляев: Кетма-кет иккинчи йил кубок финалида қатнашиш жуда ёқимли - Offside.uz – Offside'да бўлинг, офсайдда қолманг!\nАндрей Микляев: Кетма-кет иккинчи йил кубок финалида қатнашиш жуда ёқимли\nЭртага “Бунёдкор” стадионида Ўзбекистон кубоги-2017 финал учрашуви бўлиб ўтади. Бугун мазкур учрашув олдидан ҳар икки жамоа бош мураббийлари иштирокида матбуот анжумани бўлиб ўтди.\nАнжуманнинг иккинчи қисмида “Локомотив” бош мураббийи Андрей Микляев ва жамоа сардори Тимур Кападзе иштирок этишди.\n- Иккинчи йил кетма-кет мамлакат кубоги финал ўйинида иштирок этяпмиз. Бундан хурсандмиз. Эртанги ўйинга ҳам катта умид боғлаганмиз. Биз ўйин вақтида ғалабага эришмоқчимиз. Шу сабабли пенальтилар баҳсига тайёргарлик кўрганимиз йўқ.\nМайдон ҳолати яхши эканига ишонаман. Эртага жамоалардан фақат майдонга чиқиш ва чиройли ўйин кўрсатиш талаб этилади, - дейди Андрей Микляев.\n- Финал ўйини ҳар икки жамоа учун ҳам жуда муҳим аҳамиятга эга. Эртага ким кучли ва тартибли ўйин кўрсатса, ўша клуб ғалабага эришади. Эртага мен фаолиятимдаги сўнгги ўйинимни ўтказаман. Умид қиламанки, совринга эга чиққан ҳолда бутсиларимни михга иламан, - дейди Тимур Кападзе.\n03/12, 16:42 0\nСингапур - Ўзбекистон ўйинидан фоторепортаж\nБугун, 18:50 0 Янгиликлар\nРоналду Жоржина учун Жеймс Бондми? (ФОТО)


Дамашқда ироқлик зиёратчиларга қилинган ҳужум қурбонлари сони 74 нафарга етди\n11 март куни Сурия пойтахти Дамашқ шаҳрида икки бомба портлаши натижасида ҳалок бўлганлар сони 74 нафарни ташкил қилмоқда. Бу ҳақда Sky News Arabia хабар берди.\nМаълум қилинишича, қурбонлар ва жароҳатланганларнинг аксар қисми ироқлик зиёратчилар эди. Қурбонларнинг 8 нафари болалар, 11 нафари аёллар. Шунингдек, 20 нафар ҳарбий хизматчи ва махсус хизмат ходимлари ҳалок бўлган.\nШаҳарда 2 портлаш содир этилганди. Ҳужумлар Боб ас-Сағир қабристони яқинида зиёратчиларни ташиётган автобусларга қаратилган эди. Бу қабристонга 680 йилда бўлиб ўтган Карбало жангида ҳалок бўлганлар кўмилган. Айни вақтда бу ҳудуд шиаларнинг муқаддас қадамжоси ҳисобланади.


Ўсимликлар карантини: нималарни олиб кириш ва олиб чиқиш тақиқланган | NORMA.UZ\n«Ўсимликлар карантини тўғрисида»ги Қонуннинг янги таҳрири эълон қилинди.\nҚонуннинг янги таҳририда аввалгисидан фарқли равишда ўсимликлар карантинини таъминлашда иштирок этувчи ташкилотлар, ш.ж. Ўсимликлар карантини давлат инспекцияси, Қорақалпоғистон Республикаси, вилоятлар ва Тошкент шаҳар ўсимликлар карантини давлат инспекциялари, Ўсимликлар карантини илмий марказининг ваколатлари, шунингдек ўсимликларни касалликлар ва зараркунандалардан ҳимоялаш учун кўриладиган чора-тадбирлар батафсил баён этилган.\nЎсимликлар карантинига доир тадбирлар\nЎсимликлар карантини объектлари аниқланган ҳолларда маҳаллий давлат ҳокимияти органларининг қарорлари билан туман (шаҳар) давлат инспекторининг тақдимномасига кўра зарур чекловлар ўрнатилади. Ўсимликлар карантини остида деб эълон қилинган ҳудудда ўчоқнинг тарқалишига йўл қўйилмайди, унга туташ ҳудудларда ўсимликлар карантини объектлари тарқалишининг олдини олишга ва уларни йўқ қилишга қаратилган тадбирлар ўтказилади.\nБундан ташқари, давлат инспекторлари ўсимликларнинг ва ўсимлик маҳсулотининг фитосанитар тозалигини таъминлаш, уларда ўсимликлар карантини объектлари мавжудлигини ёки мавжуд эмаслигини аниқлаш мақсадида фитосанитар дала назоратини амалга оширадилар.\nилмий изланишларни амалга ошириш;\nқонун ҳужжатларига мувофиқ бошқа мақсадларда ўтказилади.\nФумигация ишлари (зараркунандалар ва ўсимликлар касалликларини қўзғатувчиларни заҳарли буғлар ёки газлар билан заҳарлаш орқали йўқ қилиш) фақат махсус бўлинмалар томонидан амалга оширилади.\nЎсимликлар карантини бўйича давлат хизмати ўсимликлар карантини объектлари тарқалишини мониторинг қилади. Унинг мақсад ва вазифалари қуйидагилардан иборат:\nфитосанитар хавфни аниқлаш ва таҳлил қилиш.\nКарантин остидаги маҳсулотларни олиб кириш ва олиб чиқиш\nҚонун билан ўсимликлар карантини объектлари аниқланган карантин остидаги маҳсулотни олиб кириш тақиқланди, бундан уларнинг илмий мақсадларда олиб кирилаётган намуналари мустасно.\nУруғликларни ва экиш материалларини хорижий мамлакатлардан Ўзбекистон Республикасида яшовчи фуқароларга почта жўнатмаларида юбориш, шунингдек юк билан олиб ўтиш тақиқланади. Ўсимликлар карантини объектлари билан зарарланмаган айрим меваларни, янги ҳўл мева ва сабзавотларни йўловчиларнинг қўл юкида ўтказишга ўсимликлар карантини давлат инспектори томонидан рухсат берилади. Алоҳида қимматга эга бўлган уруғлар, ўсимликлар ёки экиш материаллари илмий-тадқиқот муассасаларининг манзилига йўлланган тақдирда, улар инспекторнинг хулосасига кўра интродукция карантин кўчатхонасига текшириш учун юборилиши керак.\nМамлакатдан олиб чиқилаётган маҳсулот Ўзбекистон ҳудудидан олиб чиқилиши тақиқланган карантин остидаги маҳсулотлар рўйхатига киритилмаган бўлиши керак. Бунда маҳсулотнинг ҳар бир туркумига белгиланган намунадаги фитосанитария сертификати илова қилинган бўлиши керак.\nКарантин остидаги маҳсулотни экспорт қилиш билан шуғулланувчи юридик ва жисмоний шахслар, тегишли ўсимликлар карантини давлат инспекциясини карантин остидаги маҳсулотни юклаб жўнатиш санаси тўғрисида камида 10 кун олдин хабардор қилиши, маҳсулотни юклаб жўнатиш учун мақбул бўлган жойни улар билан биргаликда белгилаши, юклаб жўнатиш санасидан 3 кун олдин экспорт қилинаётган маҳсулотни текшириш учун тақдим этиши шарт.\nҲужжат Қонун ҳужжатлари маълумотлари миллий базасида эълон қилинган ва 10.07.2018 йилдан кучга кирди.


Қозоғистонни кесиб ўтувчи йўл ва чегара нуқтаси очилди - BBC News O'zbek\nСурат манбаси, Inform.kz\nЖанубий Қозоғистон вилоятида халқаро аҳамиятга эга Тошкент-Термез М-39 йўлининг очилиш маросими бўлиб ўтди. Бундан ташқари "Сирдарё" чегара ўтиш нуқтаси ҳам очилган. Бу ҳақда Жанубий Қозоғистон вилояти ҳокимияти матбуот хизмати хабар берган.\nТрассанинг қайта очилиши Жиззах, Самарқанд томондан пойтахт Тошкентга келувчилар ва кетувчиларнинг йўлини қисқартириши айтилмоқда\nҚозоғистон ва Ўзбекистон ўртасидаги "Сирдарё" чегара ўтиш нуқтасидан эса бир кунда 200 автомобиль ва 5 минг одам ўтиши режаланмоқда.\nОчилиш маросимида икки давлатдан расмийлар иштирок этган.\nЖанубий Қозоғистон вилоят ҳокими Жансеит Туймебаев ушбу йўл икки халқ ўртасида "олтин кўприк" бўлишига ишонч билдирган.\n"2006 йили ёпилган йўлнинг қайта очилиши икки давлат Президенти ўртасидаги келишувнинг натижаси бўлди. Яқин алоқаларнинг мустаҳкамланиши минтақаларнинг ривожланиши учун катта туртки бўлди. Бунга Ўзбекистонда ўтказилган бизнес форум ва тошкентлик ишлаб чиқарувчиларнинг Чимкентдаги ярмаркаси далил бўла олади", - деган Жансеит Туймебаев.\nТошкент ва ғарб вилоятларини туташтириб турувчи М-39 трассаси Қозоғистоннинг Мақтаарал тумани ҳудудидан ўтган. Қозоғистон ичидан ўтувчи ҳудуд 24.1 чақиримни ташкил қилади.\nЙўл Президент Ислом Каримов томонидан амалда 2000 йилларнинг бошида ёпилганди. Расман 2006 йили ёпилгани айтилади.\nЙўлнинг қайта очилиши 43 чақирим масофани қисқартириши мумкин.\nСўнгги янгиланиш: 10 декабр 2014


16.11.2019 Чоп этиш учун\nЯкунига етаётган ҳафтада Олий Мажлис Қонунчилик палатаси навбатдаги мажлисини ўтказди. Унда депутатлар “2020 йил учун Ўзбекистон Республикасининг Давлат Бюджети тўғрисида”ги қонун лойиҳасини кўриб чиқдилар ва биринчи ўқишда қабул қилдилар.\nМажлис формати шу каби тадбирларни ўтказишдаги анъаналардан умуман бошқача тарзда ўтди. Сабаби, бюджет қонуни нафақат парламент тарихию тажрибасида, умуман, мамлакат ҳаётида янги институт ҳисобланади.\nБарчамизга маълум, аввалги йилларда парламент Давлат бюджетини маъқуллаган, бюджет параметрлари эса, ундан кейин давлат раҳбарининг қарори билан тасдиқланган. Одатда, муҳокамалар расмий характерга эга бўлиб, узоғи билан икки-уч кун давом этган. Ўша пайтда бюджет маълумотларининг очиқлиги ва сифати ҳақида гапириш мушкул эди. Бу вазият бюджет маълумотларини чет эллик инвесторларга етказишга тўлиқ даражада имкон бермаган. Яъни, Давлат бюджетининг шаклланиши ва ижро этилиши жараёнида парламент вакиллари ва фуқароларнинг иштироки деярли сезилмаган. Шундай ҳолатлар ҳам бўлар эдики, депутатлар ҳукумат томонидан тақдим этилган ҳужжатларнинг мазмун-моҳиятини тўлалигича тушуниб, англаб етмагани боис, уларга кўп ҳам қўшимча ёки ўзгартиш кирита олишмаган.\nШу маънода, мамлакат ва парламент олдида иқтисодий ҳамда молиявий статистик маълумотларнинг соддалиги, бюджет жараёнининг очиқлигини таъминлашда янги механизмларни жорий этиш масаласи турган эди. Уларни амалиётга татбиқ қилиш ишлари эса, аввалдан бошланди.\nЎтган йилнинг август ойида Президентимизнинг “Бюджет маълумотларининг очиқлигини ва бюджет жараёнида фуқароларнинг фаол иштирокини таъминлаш чора-тадбирлари тўғрисида”ги қарори қабул қилинди. Унга мувофиқ, 2020 йилдан бошлаб Давлат бюджети ва давлат мақсадли жамғармалари бюджетлари ахборотлар батафсил баён этилган, илғор халқаро стандартларга мувофиқ қонун билан тасдиқланадиган бўлди. Бундан ташқари, Президент ташаббуси билан, ўтган йилнинг декабрида Олий Мажлисга йўлланган Мурожаатномада айтиб ўтилганидек, парламент назоратининг таъсирчан шаклларидан бири бўлган Давлат бюджетини қабул қилиш ва унинг ижросини кўриб чиқишни юқори профессионал даражада йўлга қўйиш учун Олий Мажлис Қонунчилик палатасида Давлат бюджети бошқармаси ташкил этилди.\nКўрилган чоралар танланган йўлнинг тўғрилигини тасдиқлаган ҳолда, ўз натижасини берди. Бу сафар Парламент қуйи палатаси мажлисида мамлакат бош молиявий ҳужжатининг муҳокамалари кутилганидан ҳам қизғин ўтди. Бош вазир ўринбосари— молия вазири Давлат бюджетининг ҳар бир йўналишини, яъни, маблағлар қаерга ва қандай мақсадларда сарфланишни бирма-бир изоҳлаб берди. Шунга қарамай, сиёсий партиялар фракциялари, депутатлик бирлашмалари иқтисодиёт тармоқларининг янада самаралироқ бўлиши, аҳоли билан учрашувлар чоғида кўтарилган долзарб масалалар ечими юзасидан конструктив таклифлар билан чиқишди. Мажлисда депутатларнинг жуда фаоллиги кузатилди, улар ҳукумат олдига биринчи навбатда халқ манфаатларига тааллуқли, фуқароларнинг фаровонлиги билан боғлиқ жиддий вазифаларни қўйдилар. Ушбу ҳаётий масалалар, авваллари бўлгани каби, кабинетда ўтириб олиб эмас, балки, халқ билан мулоқот натижасида шакллангани эътиборга моликдир.\nБундан ташқари, депутатлар муҳокамага яхши тайёргарлик кўргани яққол кўзга ташланди. Бунда парламент ҳузуридаги Давлат бюджети бошқармаси томонидан ўтказилган уч кунлик семинарлар муҳим ўрин тутди.\nХусусан, ЎзЛиДеП фракцияси аъзоси А. Абдуқодиров вазирлик ва идоралар ҳузуридаги жамғармалардан фойдаланиш тартибини ким назорат қилиши ҳақида ҳукуматга савол қўйди. Депутатнинг фикрига кўра, жамғармаларнинг ҳажми триллионлаб маблағларни ташкил этишига қарамай, бугунги кунда амалиётда уларни назорат қилиш механизмлари мавжуд эмас.\nЎзбекистон “Миллий тикланиш” демократик партияси фракцияси вакили А. Ҳамроев инвесторларга ер ажратиш, банклардан кредит олиш ва расмийлаштириш жараёнларидаги қийинчиликларга эътиборни қаратди. Депутат инвестициявий жозибадорликни ошириш масаласида айни йўналишда қонун устуворлигини таъминлаш муҳим аҳамият касб этишини таъкидлади.\nЎзбекистон Халқ демократик партияси фракцияси аъзоси Х. Рўзметов мамлакат иқтисодиёти тармоқларини ислоҳ қилишда ялпи ички маҳсулот кўрсаткичи асосий ўрин тутиши, унинг юқори бўлиши учун ўрта ва кичик бизнесни ривожлантириш муҳим эканини таъкидлаб ўтди. Шу муносабат билан, депутат ҳукуматни мазкур йўналишдаги ишлар ҳақида иқтисодий ва молиявий терминлар билан эмас, балки, халқ учун тушунарли тилда очиқ маълумотлар тақдим этишга чақирди.\nУмуман олганда, парламент ва ҳукумат аъзолари очиқчасига гаплашиб олдилар. Мажлис якунида барча сиёсий партиялар фракциялари раҳбарлари ва вакиллари ўз нуқтаи назарни баён қилдилар. Улар қонун лойиҳасини концептуал жиҳатдан маъқулладилар, аммо, ҳужжатни иккинчи ўқишга тайёрлаш жараёнида депутатлар томонидан билдирилган таклифлар муҳокама қилиниб, лойиҳага киритилиши юзасидан ҳукумат ва парламент қуйи палатасининг масъул қўмитаси олдига вазифа қўйдилар.\nМажлис бир неча соат давом этди. Бу орада ҳукумат парламентнинг фикрлари ва таклифларини эшитишга тайёрлиги, бюджет қонуни лойиҳасини иккинчи ўқишгача такомиллаштиришга тайёр экани маълум бўлди.


"Алвидо, Гулсари!" китоби, Чингиз Айтматов\nЖамила - катта оилага тушган янги келинчак. Аммо висол узоқ давом этмайди. Уруш ёш оилага нафақат хижрон ва айрилиқ балки парокандалик олиб келади. Турмуш ўртогини фронтга жўнатган келин эркаклар меҳнатини зиммасига олиб, далага чиқади. Гўзаллиги-ю чаққонлиги сабаб қайнонаси уни бегона кўзлардан асраш учун ёнига «қўрикқчи» қўяди.\nЧингиз Айтматовнинг нафақат ушбу асари, балки Танабой ва Гулсари, Ер ва Тўлғоной, Абубакр ва Камол образлари гавдаланган кейинги қиссаларда ҳам қаҳрамонлар ўртасидаги умумийлик ва зиддиятлардан китобхон фақат ижобий натижа кутади. Асар якунида эса кутилмаган ниҳоя юз очади.\nҲурматли китобхон китобда хато ва камчилик бўлса, бизни ҳам боҳабар қилсангиз, биз бундан жуда мамнун бўламиз.


Ҳайдовчилар ЙТҲ бўйича ИИБ ходимларисиз ҳодиса тўғрисидаги хабарномани тузиши мумкин - 28.09.2021, Sputnik Ўзбекистон\nҲайдовчилар ЙТҲ бўйича ИИБ ходимларисиз ҳодиса тўғрисидаги хабарномани тузиши мумкин\nҲайдовчилар йўл-транспорт ҳодисалари бўйича ИИБ ходимларисиз ҳодиса тўғрисидаги хабарномани тузиши мумкин. 28.09.2021, Sputnik Ўзбекистон\nТОШКЕНТ, 28 сен — Sputnik. Ҳукумат қарори билан транспорт воситалари эгаларининг фуқаролик жавобгарлигини мажбурий суғурта қилиш қоидаларига ўзгартириш ва қўшимчалар киритилди.Қонунчиликка кўра, йўл-транспорт ҳодисалари бўйича ҳайдовчилар ИИБ ходимлари иштирокисиз ҳодиса тўғрисидаги хабарномани тузиш орқали суғурта товонини олиш тартиби жорий этилган.Шунга мувофиқ, 2021 йил 1 ноябргача суғурта ташкилотларининг веб-сайтларида хабарнома бланкаси намунаси жойлаштирилади ва уни юклаб олиш имкони яратилади.Хабарнома икки нусхада қуйидаги асослар бир вақтнинг ўзида мавжуд бўлганида тузилади:- жабрланувчига енгил жароҳат етмаганида ёки мол-мулк шикастланмаганида;- иштирокчилардан бири ўз айбига иқрор бўлмаганида;- ҳодиса пиёда иштирокисиз содир этилганида;- ҳодиса фақат 2 та транспорт иштирокида бўлганида;- иштирокчиларнинг фуқаролик жавобгарлиги суғурта қилинган бўлса;- ҳайдовчилик гувоҳномаси, рўйхатдан ўтказганлик тўғрисидаги гувоҳнома, ишончнома, йўл варақаси мавжудлиги;- ҳайдовчилар маст бўлмаса;- транспортларнинг шикастланиши низони келтириб чиқармаса.Қарор 2021 йил 25 ноябрдан кучга киради.\nйтҳ, ҳайдовчилар, иив\nҲайдовчилар йўл-транспорт ҳодисалари бўйича ИИБ ходимларисиз ҳодиса тўғрисидаги хабарномани тузиши мумкин.\nТОШКЕНТ, 28 сен — Sputnik. Ҳукумат қарори билан транспорт воситалари эгаларининг фуқаролик жавобгарлигини мажбурий суғурта қилиш қоидаларига ўзгартириш ва қўшимчалар киритилди.\nҚонунчиликка кўра, йўл-транспорт ҳодисалари бўйича ҳайдовчилар ИИБ ходимлари иштирокисиз ҳодиса тўғрисидаги хабарномани тузиш орқали суғурта товонини олиш тартиби жорий этилган.\nШунга мувофиқ, 2021 йил 1 ноябргача суғурта ташкилотларининг веб-сайтларида хабарнома бланкаси намунаси жойлаштирилади ва уни юклаб олиш имкони яратилади.\nХабарнома икки нусхада қуйидаги асослар бир вақтнинг ўзида мавжуд бўлганида тузилади:\n- жабрланувчига енгил жароҳат етмаганида ёки мол-мулк шикастланмаганида;\n- иштирокчилардан бири ўз айбига иқрор бўлмаганида;\n- ҳодиса пиёда иштирокисиз содир этилганида;\n- ҳодиса фақат 2 та транспорт иштирокида бўлганида;\n- иштирокчиларнинг фуқаролик жавобгарлиги суғурта қилинган бўлса;\n- ҳайдовчилик гувоҳномаси, рўйхатдан ўтказганлик тўғрисидаги гувоҳнома, ишончнома, йўл варақаси мавжудлиги;\n- ҳайдовчилар маст бўлмаса;\n- транспортларнинг шикастланиши низони келтириб чиқармаса.\nҚарор 2021 йил 25 ноябрдан кучга киради.


Бухорога жорий йилнинг 9 ойи давомида 141 мингдан зиёд сайёҳ ташриф буюрган\nТуризм 5 октябр 2020 86\nБу ҳақида вилоятда туризмни ривожлантириш бўйича амалга оширилган ишлар сарҳисоби ҳамда галдаги вазифаларга бағишлаб ўтказилган матбуот анжуманида маълум қилинди.\nВилоят туризмни ривожлантириш департаменти директори Сухробжон Бобокалоновнинг таъкидлашича мамлакатимизда коронавирус пандемияси сабабли жорий қилинган қатъий карантин чоралари иқтисодиёт жумладан, унинг муҳим тармоғи ҳисобланган туризмга ҳам салбий таъсир кўрсатди. Халқаро авиа, темир йўл ва авто қатновларнинг чекланиши юртимизга келиш истагида бўлган сайёҳлар оқимининг тўхтаб қолишига сабаб бўлди.\nБироқ пандемия шароитида ҳам туризм ва унга ёндош соҳаларни қайта тиклаш, шунингдек, пандемиядан зарар кўрган соҳадаги тадбиркорлик субъектларини қўллаб-қувватлаш мақсадида давлатимиз раҳбари томонидан туризмга оид қатор муҳим ҳужжатлар қабул қилинди. Бунинг натижасида Бухоро вилоятида туризм бўйича ўсиш суръатлари кузатилган.\nВилоятга ташриф буюрган сайёҳлар сони 141 минг 499 нафарга етди. Бунда, хорижий туристлар сони 10 минг 989 нафарни ташкил этади.\nЎтган давр мобайнида вилоят бўйича жами 29 та жойлаштириш воситалари (шундан 10 та замонавий меҳмонхона, 5 та хостел, 14 та оилавий меҳмон уйлари) фойдаланишга топширилди. 31 та транспорт воситалари келтирилди. 3 та замонавий ресторан барпо этилди.6 та туристик компаниялар ҳамда 1 та туризм ахборот маркази ташкил этилди. 4 та йўл кўрсатгичлари ўрнатилди.\nБугунги кунда жами 8 минг 580 та ўринга эга 366 та жойлаштириш воситалари мавжуд бўлиб, шундан 151 та меҳмонхонада 5 минг 945 та ўрин, 178 та оилавий меҳмон уйларида эса 1 минг 745 та ўрин, 35 та ҳостелларда 880 та ўрин фаолият кўрсатаётир.\nСайёҳларга янада қулай шароитлар яратиш ва хизматлар экспортини кўпайтириш мақсадида валюта айирбошлаш шохобчалари 74 тага етказилди. (2019 йил якуни билан 68 та бўлган), 5 та қўшимча автоматлаштирилган валюта айирбошлаш банкоматлари ўрнатилиб, уларнинг сони 40 тага етди.\nЎтган давр мобайнида сайёҳлар ташриф буюрадиган маданий мерос объектлари сони 123 тадан 131 тага етказилди.\nЎзбекистон Республикаси Президентининг 2020 йил 28 майдаги ПФ-6002-сон билан «Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида»ги Фармони билан мамлакатимизда 2020 йилнинг 1 июнидан бошлаб Бухоро вилояти «яшил» ҳудуд сифатида белгиланганлиги ва ички туризмни қайта йўлга қўйиш билан биргаликда ёндош ташкилотларнинг фаолиятини йўлга қўйиш белгиланганлигини инобатга олиб, бугунги кунда вилоятда фаолият юритаётган 100 дан ортиқ туроператорлар томонидан 1, 2 ва 3 кунлик туристик дастур (турпакет)лар тайёрланиб, маҳаллий саёҳатчиларга етказиш бўйича тарғибот-ташвиқот ишлари олиб борилди.\nЖорий йилнинг 15 августидан бугунги кунга қадар кенг кўламли тарғибот ишлари йўлга қўйилиши натижасида, ҳозирга қадар 29 минг 50 нафар вилоят аҳолисини воҳа бўйлаб, 4 минг 800 нафар аҳолининг вилоятлараро саёҳатлари ташкил этилди. Республика ҳудудларидан вилоятга 8 минг 335 нафар фуқароларнинг ички туризм саёҳатлари ташкил этилди.\nИчки ва ташқи туризмни ривожлантириш мақсадида Ромитан туманининг Бўронтепа қадимий ёдгорлиги ҳудудида “Bukhara Desert Oasis & Spa” инновацион туризм кластери ташкил этилди. Ушбу туризм марказида 30 га яқин туристик хизматлар кўрсатилади.\nШунингдек, пляж туризмини ривожлантириш йўлида Қизилтепа тумани Тўдакўл сув омбори негизида “Bukhara Brilliant Silk” компанияси томонидан 15 га ер майдонида “Silk Road Ressort & Spa” чўмилиш ҳавзаси ташкил этилди.\nҲозирда ушбу ҳудудда бошқа туризм хизматларини йўлга қўйиш бўйича ишлар олиб борилмоқда. Вилоят бўйича умумий қиймати 664.3 миллиард сўм бўлган 60 та (51 та меҳмонхона, 9 та мотель) жойлаштириш воситаларида қурилиш ишлари давом этмоқда. Мазкур меҳмонхоналар фаолияти йўлга қўйилиши натижасида 1103 та янги иш ўрни ҳамда 2780 та хона, 5320 та янги ўрин яратилиши назарда тутилган. Жорий йил якунига қадар 11 та жойлаштириш воситаси фаолияти йўлга қўйилиши режалаштирилмоқда.Вилоят бўйича жами 4 та ҳунармандчилик марказлари барпо этилмоқда.\nБухоро шаҳридаги Мағоки Кўрпа объектида “Bukhara Nice Carpet” МЧЖ томонидан гилам тўқиш маркази, хусусий тадбиркор Сабина Бурханова томонидан Хўжа Нуробод кўчасида заргарлик маркази, И.Мўминов кўчаси, «Заркон» МЧЖ томонидан зардўзлик маркази, Бухоро туманида Акмал Муҳитдинов ЯТТ томонидан ҳунармандчилик ва савдо маркази қурилмоқда.\nТўдакўл ҳудудида туристик зонани ташкил этиш ва ривожлантириш борасида ҳамда Олот туманидаги Туз конида тиббиёт йўналишида туризм кластерини ташкил этиш имкониятлари атрофлича ўрганилди. Ҳар бир объект бўйича чора-тадбирлар режаси лойиҳаси тайёрланди.\nТуризмни ривожлантириш давлат қўмитасига тақдим этилди.\nМатбуот анжуманида департаментнинг вилоят ҳудудий бошқармаси томонидан жорий йилнинг 4-чорагида амалга ошириладиган ишлар бўйича хам атрофлича тўхталиб ўтилди.


28 май 2022, Тошкент вақти: 07:18\nПутиннинг Ново-Огарёводаги қароргоҳи ёнида қурилаётган бинолар\nРоссия президенти Владимир Путиннинг Ново-Огарёводаги (Москва вилояти) қароргоҳи ёнида бир қанча бино, жумладан муз майдончаси, даволаш маркази ва пансионат-меҳмонхона қурилмоқда, уларнинг қиймати 20 миллиарддан 50 миллиард рублгача бўлиши мумкин. Бу ҳақда “МБХ медиа” суриштирувида сўз борган.\nМазкур биноларнинг ҳаммаси, қурувчи ва қўриқчиларнинг айтишича, “махфий объектлар” саналади. Москва дарёси бўйидаги 107 минг квадрат метрлик майдонда қурилиш махфий олиб борилмоқда. Илгари Россия Федерацияси мулки деб расмийлаштирилган бу ер участкаси 2020 йил баҳорида “хавфсизлик ва мудофаани таъминлаш учун” Федерал қўриқлаш хизматига топширилган.\nҚурилишга олиб борувчи ҳар бир йўл бошида “кириш мумкин эмас” белгиси ўрнатилган, ҳудуд баландлиги 6 метр бетон девор билан ўралган. Объектларнинг умумий майдони 56 минг квадрат метрни ташкил қилади.\n4 минг квадрат метрли меҳмон уйи қурилиши деярли битган. Қурувчиларга кўра, ҳозирда яхмалак майдончаси (30 минг кв. метр), тўрт қаватли меҳмонхона копмлекси (10 минг кв. метр) ҳамда даволаш-соғломлаштириш мажмуаси (16 минг кв. метр) қурилмоқда.\nМосква дарёсининг нариги соҳилидан қароргоҳ жойлашган бу соҳилга икки полосали кўприк орқали ўтиш мумкин бўлади. Экспертлар тахминан 200 миллион рублга баҳолаган кўприк тез орада қуриб битказилади. Шунингдек, ҳудудда вертолёт майдончасини қуришга ҳозирлик кўрилмоқда.\nВладимир Путиннинг қароргоҳи ёнида ушбу бинолар мажмуаси ким учун қурилаётгани номаълум. Кремль бу борада ҳозирча изоҳ берган эмас.\nЯнварь ойи бошларида Алексей Навальнийнинг Коррупцияга қарши кураш фонди “Путиннинг саройи” номли суриштирув видеосини эълон қилган эди. Фильмда Россия президенти учун Геленжик яқинида қарийб миллиард долларга қароргоҳ қурилгани ҳақида сўз боради. Қароргоҳ ҳудудида ерости муз саройи, аквадискотека, концерт зали, черков ва бошқа иншоотлар борлиги айтилган.\nНавальний маълумотига кўра, сарой қурилиши Путинга яқин тадбиркорлар “хайрия” йўлида пул ўтказиб турадиган офшор ҳисобварақ орқали молияланган.


Тошкентда Matiz ағдарилиб, Spark билан тўқнашди | Qalampir.uz\nТошкентда Matiz ағдарилиб, Spark билан тўқнашди\n3-саҳифа\t19 Январь 12:23 5071\nТошкентда Matiz ҳайдовчиси автомобилни бошқариб кетаётиб, рул бошқарувини йўқотиб, бетон тўсиққа урилди. Оқибатда машина ағдарилиб, йўлнинг қарама-қарши йўналишидан ҳаракатланиб келаётган Spark билан тўқнашди. Бу ҳақда Тошкент шаҳар ИИББ Матбуот хизмати хабар қилди.\nҚайд этилишича, йўл-транспорт ҳодисаси бугун, 19 январь куни тахминан соат 00:30ларда Яшнобод тумани Фарғона йўли кўчасининг иккинчи даражали йўлида юз берган. Ҳайдовчи А.Н. Matiz русумли автомобилни бошқариб кетаётиб, рул бошқарувини йўқотган ва бетон тўсиққа урилган. Оқибатда машина ағдарилиб, йўлнинг қарама-қарши йўналишидан ҳаракатланиб келаётган ҳайдовчи Ф.Ш. бошқарувидаги Spark билан тўқнашган.\nМаълум қилинишича, Matiz ҳайдовчиси А.Н. "ўнг оёқ эзилиб йиртилган жароҳати, бош ва юз шилиниши" ташхиси билан, Spark йўловчиси Ф.М. "бош соҳаси юмшоқ тўқималари лат ейиши ва чап қош соҳаси эзилиб йиртилган жароҳати" ташхиси билан шифохонага ётқизилган.\nДастлабки маълумотга кўра, ЙТҲга Matiz ҳайдовчисининг маст ҳолатда бўлганлиги сабаб бўлган\n25 Май 15:19 81647\n25 Май 20:57 47245\n25 Май 10:38 46071\n25 Май 08:23 44197\n26 Май 22:29 44057


15:30 / 16.04.2020 1587 pdf Ўқиш режими + -\n09:24 / 07.04.2021 1464\n17:20 / 16.04.2020 1166\n2205 13:00 / 24.12.2020\n2206 13:00 / 30.07.2020\nФиқҳ дарслари (115-дарс). Таяммумнинг суннатлари ва макруҳлари\nТаяммумнинг суннатлари1. Бошлашда .Бисмиллаҳ,ни айтиш.2. Икки қўлни ерга уриш.3. Чанг кириши учун бармоқларнинг орасини кенг очиш.4. Сўнг қўлларни бирбирига уриб, давоми...\n1383 13:02 / 17.12.2020


Шоҳжаҳон Эргашев: Ҳаваскор боксда Шаҳрам Ғиёсовни енгганман (видео) » Ўзбекистон янгиликлари – Zamin.uz\n14 октябрь 2019, 20:30\nБоксчи Шоҳжаҳон Эргашев «Дарё» интернет-нашри учун эксклюзив интервью берди. Суҳбат давомида Шоҳжаҳон Эргашев ҳамкасби Шаҳрам Ғиёсов билан ўртасида зиддият йўқлиги, уни ҳурмат қилиши, жанг куни маълум бўлган тақдирда жангга тайёрлиги ҳақида гапирди.\nБоксчи Шаҳрам Ғиёсов аввалроқ «Дарё»га берган интервьюсида «300 млн доллар беришса, нега уришмаймиз, уришамиз. Бизнинг жангимиз ҳеч қачон аввалдан келишилган бўлмайди. Агар жанг бўлса, ҳаққоний жанг бўлади», мазмунидаги фикрларни айтиб ўтган эди.\nШаҳрам дунёда ўзининг ўрнига эга бўлган боксчи, олимпиадада Ўзбекистон байроғини кўтарган. Президентимизнинг қўлидан совға олган, халқ эътиборида, ҳурмати бор. Ватаннинг байроғини елкасига ташлаб АҚШда бокс тушиб юрибди.\nУ бола билан қандай зиддиятим бўлиши мумкин. Ҳаваскор боксда Шаҳрам Ғиёсовни енгганман, аммо унда енгди дегани, 5—6 йил олдин енгди дегани, бугун ҳам уни енгади дегани эмас. Балки енгарман, балки ютқизарман.\nАгар дарахт шохини устида бир қуш турган бўлса, у дарахтнинг шохига эмас, ўзининг қанотларига ишониб турибди. Мен ҳам ўзимнинг кучимга ишониб гапиряпман. Хоҳлаган вақтда уришаман, кимлигининг фарқи йўқ. Аллоҳ куч-қувват бериб, тану жоним соғ бўлса бўлди. Бир бошидан ҳаммаси билан уришаман. Одамлар кутяптими шу жангни, хўп кутсин, бир куни бўлади. Ҳамма нарсанинг ўз вақти, соати бор.\nБалки, умуман бирга жанг қилмасмиз. Менга қолса жанг қилмаганимиз маъқул, чунки иккаламизнинг ҳам мақсадимиз битта, яъни Ватан байроғини кўтариш.\nЯнгиликлар » Спорт » Шоҳжаҳон Эргашев: Ҳаваскор боксда Шаҳрам Ғиёсовни енгганман (видео)\n18:49 МИБ ходимига тан жароҳати етказган шахсга нисбатан жиноят иши қўзғатилди\n18:32 Хосеп Гвардиола: "Терма жамоа бош мураббийи бўлишни хоҳлайман"\n18:30 Жалолиддин Машарипов: "Саудия Арабистонини сафарда ютиб келамиз" (видео)\n18:16 Алишер Никимбаев: "Мураббий 12 кунлик йиғинда нима қилди?"\n18:06 Америкалик машҳур боксчи Рой Жонс Отабек Умаровга табрик йўллади (видео)\n17:45 Энди футбол трансляцияларининг сифати яхшиланадими?\n17:22 Дам олиш кунлари ҳаво совиб кетадими?\n16:58 Оскар Де Ла Ҳойя: «Бектемир — мутлақ ваҳший йиртқич»\n16:48 ЖЧ-2022 саралаши. Осиё қитъасида навбатдаги истеъфо\n16:33 Марказий сайлов комиссияси депутатликка номзодларни рўйхатга олди\n16:10 «0:6 ни эслаш кифоя» — Азамат Абдураимов Абрамовни танқид қилди\n16:10 «Туркуаз» иши: туркиялик инвесторларнинг Ўзбекистонга даъво талаблари 90 фоизга рад этилгани айтилди\n12:05 Шаҳрам Ғиёсов ҳаваскор ва профессионал боксда қайси ўзбек боксчиларини кучли деб ҳисоблашини айтди\n17:03 Шоҳжаҳон ва Шаҳрам ўртасида жанг бўлиши мумкин! (видео)\n14:30 Шаҳрам Ғиёсов кўкрак нишони билан тақдирланди\n20:24 Шаҳрам Ғиёсовнинг навбатдаги рақиби ва жанг санаси маълум бўлди\n20:33 Бугун Шаҳрам Ғиёсов «Уэмбли»да жанг ўтказади\nТошкент чорраҳаларида яна бир янги чизма белгиси. У нимани англатади?\nРўмол ҳақида «эски ва янги гаплар...»\n«Тилла топиб олдим, кимники?»\nЎзбекистонликлар учун Умра мавсуми бошланди\n“Умумий ҳарбий мажбурият ва ҳарбий хизмат тўғрисида”ги Қонунига ўзгартиш ва қўшимчалар киритилади\nЖалолиддин Машарипов: "Саудия Арабистонини сафарда ютиб келамиз" (видео)\nАлишер Никимбаев: "Мураббий 12 кунлик йиғинда нима қилди?"\nАмерикалик машҳур боксчи Рой Жонс Отабек Умаровга табрик йўллади (видео)\nЭнди футбол трансляцияларининг сифати яхшиланадими?


Туринский политехнический университет - Германияга Ўқув-амалий саёхат, 2017 йил\nГерманияга Ўқув-амалий саёхат, 2017 йил\nТошкент шаҳридаги Турин Политехника Университети мана бир неча йиллардан бери халқаро ташкилотларнинг турли дастурларида фаол иштирок этиб келмоқда. Жорий йилда ҳам Германиядаги ҳамкор университетлар ва ташкилотлар кўмагида Германия академик алмашинув хизмати (DAAD) билан ҳамкорликда ташкил этилган “Ўқув-амалий саёхат-2017”(Study Trip 2017) грант лойиҳаси қўлга киритилди.\n2-сентябрдан 14- сентябргача давом этган “Ўқув-амалий саёхат-2017” лойихасида университетнинг билимли ва иқтидорли, ҳар томонлама тенгдошларига ўрнак бўлиб келаётган 11 нафар талабаcи қатнашишди.\nБу лойиханинг асосий мақсади хорижий олий таълим муассалари таълим жарайони билан талабаларни яқиндан таништириш, тажриба алмашишга имконият яратиш билан бирга, йирик автомобил ва қишлоқ хўжалиги техникаларини ишлаб чиқарувчи заводларнинг фаолияти билан таништириш бўлди.\nТалабалар ўқув амалиётнинг илк кунларини Германиянинг Брауншвейг шахридан бошлашди. У ерда талабалар Брауншвейг техника университетида бўлиб, талабаларнинг қишлоқ хўжалиги сохасида яратаётган инновациялари билан яқиндан танишдилар ва мамлакатимиз қишлоқ хўжалигига жорий қилиш мумкин бўлган инновацияларни алохида тахлил билан ўргандилар.\nБрауншвейг техника университетида олган қисқача назарий билмларини Германиянинг Харзевинкель шахрида жойлашган қишлоқ хўжалиги техникаларини ишлаб чиқарувчи “CLAAS” заводида амалий тарафдан мустахкамлаш имконига эга бўлдилар. Талабалар завод ҳамда у ерда талабалар учун махсус ўқув-амалий курслар фаолияти билан танишдилар. Шуни алохида такаидлаш жоизки, “CLAAS” заводида таълим ва ишлаб чиқариш боғлиқлиги тўлақонли йўлга қўйилган экан.\nЎқув амалиётнинг иккинчи ярми Германиянинг Штуттгарт шахрида давом этди. Бу шаҳарда талабалар Хоэнхайм университетида бўлиб, PhD талабаларининг илмий ишлари билан танишдилар. Университетнинг “Муқобил энергия ва Биогаз” сохасидаги изланишлар ва инновациялар талабаларда алохида таассурот қолдирди.\nТошкент шаҳридаги Турин Политехника Университети талабалари шу билан бирга Штуттгартда жойлашган Mercdes Benz заводи, Mercdes Benz ва Porsche музейида бўлишди. Бу эса талабаларга йирик автомобил ишлаб чиқарувчиларнинг тарихи, бугунги куни ва келажаги билан танишишга етарли имкон яратди.\nТалабалар Ўқув-амалий саёхатни Германиянинг Мюнхен шахрида давом эттиришди. Юк автомобиллари ва автобуслар ишлаб чиқарувчи МАN корхонаси талабаларнинг навбатдаги манзили бўлди. МАN корхонасининг асосий заводида бўлган талабалар, юк автомобилининг тўлиқ шаклланиш жараёнини босқичма-босқич кузатишди. Тайёр техниканинг тест жараёни талабаларнинг назаридан четда қолгани йўқ. Бир неча босқичли тест жараёнидан ўтган техниканинг ишонли бўлишига талабалар шахсан гувох бўлишди.\nЛойиханинг якуний қисмида талабалар Германиянинг Франкфурт шахрида бўлиб, BMW музейи талабаларнинг охирги манзили бўлди.\n14-сентябрь куни университет талабалари бир олам таассурот, билим ва кўникмалар билан Тошкентга қайтишди.


ҚАМОҚХОНАДА КЎРГАН-КЕЧИРГАНЛАРИМ… (2-қисм) - 3 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 3 » ҚАМОҚХОНАДА КЎРГАН-КЕЧИРГАНЛАРИМ… (2-қисм)\nҚАМОҚХОНАДА КЎРГАН-КЕЧИРГАНЛАРИМ… (2-қисм)\nҲарқалай, тутган йўлим иш берди. ҳеч ким Елена ҳақида лом-мим демади. Барча гувоҳлар турма бошлиғига, тезкор гуруҳ аъзолари-ю, прокуратура вакилига фақат мени қотил сифатида кўрсатишди.\nБиринчи бўлиб мени турма назоратчилари қўлларимни кишанлаган ҳолда навбатчилик қисмига олиб киришди. У ердаги заҳил юзли майор ҳам менга таниш эди. Турмага олиб келишганда, илк бор ўшандан «улуш» олганман.\n— Тағин шуми? — бақирди у назоратчиларга «чиқавер» ишорасини қилиб. — Ҳали келиб-келиб бизнинг ҳамкасбни ўлдиришга журъат этдингми? Сен-а? Вей, энди тамомсан! Яқинларинг ўлигингниям топа олишмайди!..\n— Менинг яқинларим йўқ. — дедим бепарволик билан. — Энди менга барибир!\nМайор бу гапимни эшитгач, ўн чандон тутоқди. Муштларини тугиб рўпарамга келди-да, қулочкашлаб ўнг чаккам аралаш мушт туширди.\nМен хонанинг нариги бурчагига учиб кетдим. Тишларим синди шекилли. Оғзимдан лахта қон кела бошлади. Аммо майор менинг аҳволимга қараб ўтирадиган ҳолатда эмасди. Тепамга яқинлашиб дуч келган еримга тепа кетди.\n— Майор, бу нима қилганингиз? — ғужанак бўлиб олганча ҳуш-беҳуш ётардим-у, қулоғимга кимнингдир дағал товуши аниқ кириб турарди. Шу товуш келган заҳоти майор мени тепкилашдан тўхтаб нари кетди.\nЖоним сал ором олган кўйи чуқур-чуқур нафас олишга уриндим. Афсуски, ич-ичимда пайдо бўлган кучли оғриқлар нафас олишга йўл бермасди.\n— Ақлдан оздингизми? — ўшқирди овоз эгаси. — Ким сизга маҳбусни калтаклашга изн берди?\n— Ўртоқ подполковник, — ўзини оқлай кетди майор. — Вадимнинг бошига етган мана шу ярамас бўлади, ахир!\n— Хўш, шунинг учун калтаклаш керакмиди? Тез ўзига келтириб менинг кабинетимга олиб киринг!\nМайор қўлтиғимдан тутиб мени турғазишга тутинди.\n— Бу туролмайди-ёв! — деди бир менга, бир подполковникка боқиб майор.\n— Ҳе сизларга ишонганнинг уйи куйсин! — подполковник қўл силтаб ташқарига юрди. — Врачни чақиринг! Олиб кетишсин!\nКўз очиб юмгунча санитарлар юз-кўзларимдаги қонларни артиб, Еленанинг хонасига олиб киришди.\nУнинг ўзи йўқ эди. Ўрнига ўрта ёшли, қорачадан келган бир эркак беморларни даволаётган экан. Дарҳол яраларимга дори суртди. Иситмамни, қон босимимни ўлчаб, юрагимни эшитиб кўрди. Шундан сўнг укол қилиб, устимни юпқа чойшаб билан ёпиб қўйди.\n— Омадсиз йигит экансан, ука!\nОрадан бир соатча вақт ўтиб кўзларимни очганимда шу ерда супур-сидир қилиб юрадиган олтмиш ёшлар оралиғидаги маҳбус тепамда ўтириб, ачиниш билан мени кузатарди.\n— Нималар қилиб қўйдинг? Умринг хазон бўлади-ку!..\nМен индамадим. Гапириш учун оғиз очишга чоғланганимда, жағимда қаттиқ оғриқ турди. Оғзим қуруқшаб, зўрға ютина олдим холос.\nТўрт кун деганда яралар битиб, иситмам ҳам тушди. Қайтадан мустақил ўрнимдан тура оладиган, деярли сувдан иборат ярим коса шўрва, бир бурда қора нонни бемалол қўлимда тутиб ейдиган бўлдим.\nХаёлимда эса ҳануз Еленанинг маҳзун чеҳраси айланар, ўзим эмас, фақат унинг тақдири мени қаттиқ ташвишга солиб, юрагим сиқиларди.\nТушга яқин шифтга тикилганча навбатдаги «мулозамат»ларни кута бошлаганимда, ичкарига ўзим билган турма назоратчиси кириб келди.\nУ астойдил пол юваётган кекса маҳбусга қараб олгач, тепамга келди.\n— Хўш, маҳбус Шарипов, ўрнингдан тура оласанми?\nМен қовоғимни уйиб оҳиста бош ирғадим.\n— Унда мен билан юрасан! — деди назоратчи жиддий оҳангда.\n— Қ-қаерга? — сўрадим гарчи юрагим карцерга тушишимни сезиб турса-да.\n— Адвокат кутяпти сени.\n— Вей, намунча суриштираверасан? Бу ерда мен савол бераман, тушундингми?!. Тур тез!\nНазоратчи мени ўртаси баланд панжара билан тўсилган махсус хонага олиб кирди. Панжаранинг нариги тарафида чамаси ўттиз ёшлардаги оқ-сариқдан келган, мовий кўз бир аёл сигарет чекиб ўтирарди.\nПанжарага яқин келганим ҳамоно аёл қўлидаги сигаретни кулдонга қўйиб ўрнидан турди.\n— Унда ўзимни таништирай. Исми-шарифим Наталья Черникова. Сизнинг адвокатингизман. Сиз-чи?\n— Маҳбус Шарипов! — турмага келганимдан бери бу тахлит расмиятчиликларга кўникиб қолганман. Турмада истайсанми-йўқми, керак бўлса юз марталаб ўзингни таништиршга мажбур этишлари мумкин. Бош тортишга ҳаққинг йўқ. Шу заҳоти ё бошингга темир таёқ келиб тушади, ёки карцер билан қўрқита бошлашади.\n— Жуда яхши. — деди адвокат аёл қайтадан қўлига сигаретини олиб. — Хўш, нега виждонингизга қарши бордингиз?..\nМен бу саволни тушунмай, адвокатга ҳайрат аралаш боқдим.\n— Бу… Нима деганингиз?\n— Ахир, сиз ҳеч кимни ўлдирмагансиз. Туҳмат қилишган сизга. Нега ўзингизча қаҳрамонлик қилмоқчи бўляпсиз?\n— Қаҳрамонлик қилаётганим йўқ.\n— Нега унда ҳақиқатни айтишдан бош тортяпсиз?\n— Сиз ҳали мендан ҳеч нарса сўрамадингиз.\n— Хўп, сўрадим ҳам дейлик. Илгариги ишни қўйиб турайлик. Охиргиси. Майор Вадим Сергеевни сиз ўлдирдингизми?\n— Нега? Қандай қилиб?\n— У Еленага азоб бераётганди.\n— Елена сизга ким бўлади?\n— Бунинг сизга аҳамияти йўқ.\n— Яхши. Қандай қилиб ўлдирдингиз?\n— Полда пичоқ думалаб ётган экан. Ўша билан ўлдирдим.\n— Афсуски, пичоқ сопида сизникидан ташқари яна Еленанинг бармоқ излари борлиги аниқланган.\n— Бўлса бордир. Пичоқни Елена мендан олдинроқ ишлатган бўлиши мумкин.\n— Шарипов, ёлғонни эплай олмас экансиз. Ўйлаб кўринг, мен сизни ҳимоя қилишим керак. Буни сизнинг ёрдамингизсиз амалга ошира олмайман. Нега тушунмайсиз?\n— Менга ёрдамнинг кераги йўқ.\n— Нима, бир умр турмада ўтириб, қийналишни истайсизми? Бу ерларнинг қанақа жой эканини биласизми?\n— Жуда қўпол ва қайсар одам экансиз.\n— Шундай туғилганман.\n— Конвой!.. Олиб чиқинг!\nМен бу адвокат аёлнинг қалбида ғалаён зоҳир эканини чуқур ҳис этиб турардим. Ҳа, у астойдил ёрдам беришни, ҳақиқатни рўёбга чиқаришни хоҳлаяпти. Аммо нима қилай? Иложим йўқ. Ўзим ёқтирган аёлни, хаёлимдаги фариштани қамоққа тиқиб қўядиганлардан эмасман. Ундан кўра, ўша жазони фақат ўзим ўташни ихтиёр этаман. Ва бу йўлда ҳеч қачон аҳдимдан қайтмаслигимни ҳам биламан.\nКонвой кирди дегунча икки қўлимни орқага қилиб ташқарига йўл олдим.\nТун чўкди. «Санчасть»да ҳам соат кечки ўндан сўнг чироқлар ўчириб қўйилади. Ташқарида фақат назоратчиларнинг оёқ товушлари-ю, навбатчилик қисмига эндигина олиб келинган маҳбусларнинг бақир-чақирлари, соқчиларнинг дўқ-пўписалари эшитилади.\nХайрият, муолажаларим тамом бўлди. Худо хоҳласа, эртага камерага қайтаман. Очиғи, камера анча тинч. Маҳбусларнинг турли ҳазил-ҳузулларини эшитасан.\nФақат кавказликка ўхшаган қўрс маҳбусларни ҳисобга олмаса, камеранинг ёмон жойи йўқ. Бу ерда-чи? Кунора ўзини сўймоқчи, осмоқчи бўлган, томирини кесганларни олиб кириб туришади. Ширин уйқуда ётганингда ўшаларнинг ҳайқириқларидан уйғонасан. Уларга қараб юрагинг баттар музлайди. Ўзингни ўшаларнинг ўрнига қўя бошлайсан. Кўрибсанки, тонгга қадар ухлай олмай азобда қоласан…\nБир маҳал кимдир ичкарига кириб хона чироғини ёқди. Мен ҳали кўзимни очиб улгурмай, иккинчи қаватда ётган маҳбус сакраб ўрнидан турди. У мен тенги, айтишларига қараганда, нашафурушлик қилиб қўлга тушган. Шу гал еттинчи марта қамалиши экан. Кечагина хумор тутиб томирини кесиб ташлагач, бу ерга ётқизишганди.\n— Сен ётавер, Миша! — чироқни ёққан турма назоратчиси эди. — Шарипов, сен ўрнингдан туриб кийимингни кий!..\n— Менми? — назоратчининг совуқ нигоҳлари ўзимга қадалганини кўрдим-у, ўрнимдан қўзғалдим.\n— Олдимга туш! — буюрди назоратчи. — Тезроқ бўл! Имиллама!\nТурманинг бир жиҳати менга ёққанди. Бу ерда худди милиция бўлими ёки навбатчилик қисмига илк бор қадам қўйган кунингдаги каби конвой, назоратчилар елкангга милтиқ тирашмайди. Қўлларидаги чарм таёқларни ҳисобга олмаса, ҳеч бир қуролсиз тинчгина керакли жойга олиб боришади.\nБиз назоратчи билан ним қоронғи йўлак бўйлаб, буткул бошқа тарафга кетиб борардик. Кўз ўнгимда фақат карцер гавдаланар, шу сабабли шошилмасдан қадам ташлардим. Қизиғи, назоратчи ҳам тезлай демасди.\nНиҳоят узун йўлак тамом бўлиб, ўнгга бурилдик. Бу ерда яшил рангли темир эшик бўлиб, қия очиқ эди.\n— Деворга ўгирил! — буюрди назоратчи. — Шу ердан қимирлама!\nУ кўз очиб юмгунча ичкарига кириб чиқди ва яна буюрди:\n— Энди ичкарига кир!.. Эсингда бўлсин, сен турма бошлиғи подполковник Рафаэл Николаевич ҳузурига киряпсан. Ўзингни яхши тутгин! Акс ҳолда…\n— Хўп бўлади! — назоратчининг сўзини маъқулладим мен. Ва секин ичкарига мўраладим.\nҲа, бу ўша… Мени майорнинг тепкиларидан асраб қолган одам. Баланд бўйли, юзлари ичига ботган, қорачадан келган подполковник оёқларини чалиштирганча юмшоқ курсида сигарет тутатиб ўтирарди.\n"Демак, бу одам турма бошлиғи экан-да!” — хаёлимдан кечирдим мен.\n— Киравер! — деди подполковник жойидан қўзғалмай. — Анави ерга ўтир!\nЎтириб, подполковникнинг саволларини кута бошладим.\n— Аҳволинг қалай, йигит? — мулойимлик билан сўради у.\nОчиғи, муомаласи бироз кўнглимни бўшатгандек бўлди. Турмага келганимдан бери ҳеч бир зобит, ёки соқчи, назоратчиларнинг юмшоқ муносабатини кўрмагандим.\n— Яхши. — дедим овозимни пасайтиришга уриниб.\n— Буёғига нима қилмоқчисан?\n— Б-билмадим, — дедим тутилиб. — Пешонамга ёзилгани…\n— Пешонангга нималар ёзилганини биласанми?\n— Билармиш. — подполковник даст ўрнидан туриб тепамга келди. — Нега ўлдирдинг майорни?\n— Аёл кишига қўл кўтаргани учун.\n— Нима, хотини эканини билмасмидинг? Шунинг учун ўлдириш керак эдими?\n— Сен ярамас, билмадим дейиш билан қутулиб кетаман деб ўйлаяпсанми? Тўғрисини айт!\n— Мен тўғрисини айтдим.\n— Шунақами? Билиб қўй, агар ўзингни шундай тутаверадиган бўлсанг, ўзингга қийин бўлади. Ундан кўра, ҳақиқатни гапир-да, даф бўл!\n— Менга ишонмаяпсизми? — шу гал унинг кўзларига тик боқишга жазм этдим. Боиси, турма бошлиғи мендан гумонсираётгани сезилиб турар, агар бўш келсам, ҳақиқатни гапиришга мажбурлашига шубҳа йўқ эди. — Мен ўлдирдим ўша нусхани!\n— Марҳумларни ҳақорат қилма! — бақирди подполковник. — Сендақанги ифлосларнинг кўпини кўрганман! Ҳали шошмай тур! Тўтидай сайратмасам… Иванов!..\nНазоратчи шу ондаёқ остонада пайдо бўлди.\n— Олиб бориб, анави… Челидзе ўтирган камерага қама буни!\n— Ана ўша ерда эсинг кириб қолса ажабмас. — деди киноя аралаш подполковник чиқиб кетаётганимда. — Мулла минган эшакдай ювоштириб қўяди у сени!..\n"Нега турма бошлиғигача шу иш билан қизиқиб қолди? — ўйлардим камера томон назоратчи ҳамроҳлигида кетиб борарканман. — Нима учун суд қилиб айбимга яраша жазо белгилай қолишмайди? Ҳали биринчи иш юзасидан суд бўлмаган. Нимага чўзишяпти? Сабаби нима?..”\nНазоратчи мен киришим керак бўлган камера эшигига яқин келганда тўхтаб қоидага кўра мени деворга ўгирилиб, қўлларимни баланд кўтаришга мажбур этди. Сўнгра камера эшигини очиб елкамдан чангаллаганча ичкарига нуқиб киритди.\n— Мана энди адабингни ейсан! — деди у ҳам подполковникнинг сўзини деярли такрорлаб. — Бу камерада ёвуз бир каллакесаар ўтирибди. Қани, бас келиб кўр-чи, уддасидан чиқармикансан!.. Лекин билиб қўй, шовқин кўтарсанг, муштлашсанг, шу тобдаёқ карцерга тушасан. Сени огоҳлантириб қўйдим.\n— Ташвишга тушма! — дедим негадир қўрслик билан. — Ёш бола эмасман.\nНазоратчи эшикни ортимдан шарақлатиб ёпди.\nМен секин қоронғилик қаърида каравотлар томон кўз ташладим. Дарча тарафдаги каравотда кимдир ўтирарди. Чамаси, эшик очилгач, уйғониб кетиб ўтириб олган.\n— Дуч келган каравотга ётавер! — деди у йўғон овозда. — Бу ерда иккаламиздан бўлак ҳеч ким йўқ. Ким бўласан?\n— Муродман. — дедим секин пастдаги каравотга чўкиб. — Ўзинг-чи!\n— Гоги. Нега қамалгансан?\n— Эшитмаганмидинг? — сўрадим ўзимни худди ҳайрон бўлгандек кўрсатиб.\n— Ҳозир кўрамиз-да!\nГоги ўрнидан туриб бориб чироқни ёқди.\nҚаршимда серсоқол, кўкрак қафасигача жун босган, тепакал, мушаклари спортчиларники каби туртиб-туртиб чиққан, ёши деярли мен қатори мағрур йигит турарди.\n— Қани, эгнингдагини еч! — деди у.\n— Ўшанда биласан.\nБелдан юқоридаги кийимларни ечдим.\n— Э, қани белги? — лаб буриб сўради у.\n— Қанақа белги?\n— Каллакесар бўлсанг, белгинг қани?\nПайқадимки, Гоги игнали ёзувни назарда тутяпти. Эшитганман, турмада ана шу нарса ҳам рол ўйнайди. Маҳбусларнинг даражаси ҳам шу ёзувларга, игнада чизилган суратларга қараб белгиланади.\n— Ҳа-а, белги қўйишга вақтим бўлмаган. — хотиржам жавоб қилдим қўл силтаб. — Иш кўп эди.\n— Шунақа дегин? Қанчасини тинчитгансан ўзи?\n— Мен биринчи сўрадим.\n— Илгари учтасини йўқ қилганман. Лекин топа олишмаган. Тўртинчисида қўлга тушдим.\n— Охиргисини ўзинг эшитгандирсан?\nГоги кулиб юборди.\n— Лекин-чи… — кулги аралаш елкамга шапатилади Гоги. — Боплабсан. Мана шунисини боплабсан. Ментларнинг адабини беравериш керак. Очиғи, сенга камида йигирма йил беришади-ёв!?\n— Менга барибир. — дедим қовоғимни уйиб. — Асосийси, ўз ишимни қилдим.\n— Тўғри қилгансан. Ана энди «Братва»лар сени қўлларида кўтариб юришади.\nЭҳ, бунисига ҳам тушунмадим. Ким ўзи «Братва» дегани? Йўқ, сўрасам, қовун тушириб қўйишим мумкин. Яхшиси, ўзимни гўё тушунган қилиб кўрсатавераман. Хато қилмасман, ахир!..\n— Уйқунг келдими? — сўради Гоги.\n— Унда ҳозироқ белги чизамиз.?\n— Сенинг билагингга фил суратини чизамиз. Чунки, сен болаликдан фақат азоб чеккан экансан.\n— Қаердан билдинг? — сўрадим кулимсираб. —\n— Буёғи билан ишинг бўлмасин! Айтганча, бошқа билагингга мия суратини чизамиз.\n— Нега энди мия?\n— Мия каллакесарнинг асосий белгиси ҳисобланади. Хўш, розимисан?..\nМен бош ирғаб, Гогининг таклифини маъқулладим.\nЭрта тонггача Гоги ўнг билагимга фил, чапига мия суратини чизиб улугрди.\nУ яна менга турманинг кўп сир-асрорларини гапириб берди. Cўнгра қўлимга бир қоғоз тутқазди. Қоғозга игна билан чизиладиган суратларнинг изоҳи ёзилган эди.\nСинчиклаб ўқий бошладим.\nМия, тож — етакчи бўлишга интилаётган жиноятчилар рамзи;\nФил — болаликдан азобда яшаганлар белгиси;\nМашъала — турмадаги жиноятчиларнинг дўстлик белгиси…\nҲа, мен оддий қоғоз туфайли ҳам жиноят оламидаги сир-асрорларнинг бир қисмидан бохабар бўлдим.\nҚолаверса, шундай очиқкўнгил ҳамроҳга учраганимдан мамнун эдим.\nЭртасига эрталаб тағин назоратчи мени ташқарига чорлади. Йўқ, аввалига бир менга, бир Гогига зимдан назар ташлаб олди. Адашмасам, тун шовқин-суронсиз, муштлашувларсиз ўтганига у ҳам ҳайрон бўлди. Лекин сир бой бермади. Мени адвокат билан суҳбатлашган хонага бошлаб борди.\nБу сафар панжара ортида адвокат эмас, ёши элликларга бориб қолган, оппоқ сочли эркак ўтирарди. У ўзини прокуратура вакили Геннадий Свиридонович дея таништирди.\nВакил гапни жуда узоқдан бошлади. Менинг олдинги ҳаётимни суриштирди. Қариндош-уруғларимни сўради. Шундан кейингина мақсадга ўтди.\n— Биламан, — деди Геннадий Свиридонович. — Сен жуда қатъиятли йигитга ўхшайсан. Шунинг учун ортиқча саволлар бериб бошингни қотирмайман. Гапнинг индаллосига ўтиб қўя қоламан. Хўш, сенга озодлик кўпроқ ёқадими, ё турмами?\n— Нима, озодлик десам, чиқариб юборармидингиз?\n— Мен айтган ишни қилсанг, чиқариб юборишим ҳам мумкин.\n— Қочиб қаерга борардинг?!. Мажбур қилиш ҳам қўлимдан келади.\n— Мен сиз ўйлаган қўрқоқлардан эмасман.\n— Сен олдин қандай иш эканини жим ўтириб эшитсанг-чи, ношуд!..\n— Хўп, эшитайлик-чи, «начайлик»!\nВакил шошилмади. Аввал бир-икки йўталиб олди. Сўнгра чўнтагидан сигарет чиқариб тутатди.\n— Ана энди асосий ишга ўтамиз. — деди у менга маъноли кўз қисиб. — Биласанми, сенинг бўйнингга жуда катта айб қўйишган. — давом этди вакил. — Эҳ, бунақанги айб билан қамалсанг, жазони ўташга бир йигитнинг умри етмайди. Буям майли. Сени итдан баттар қийнашади бу ерда. Негалигини биласанми?\n— Албатта биламан.\n— Хўш, нимага?\n— Айтишим шартми?\n— Чунки, мен турма ходимини ўлдирганман.\n— Ў, энди ўзингга келдинг. Шундай экан, бўтам, бир йўлини топиб турмадан чиқиб олмасанг бўлмайди.\n— Кейин-чи? — дедим айёрлигим тутиб. — Кейин нима бўлади?\n— Дард бўлади. — жеркиб берди вакил. — Қанақа ғалчасан ўзи-а? Мен сенинг фойдангни кўзлаяпман, ярамас!..\n— Мен-чи? — беихтиёр бақириб юбордим. — Сиз менга уй-жой берасизми? Иш, пул билан таъминлайсизми? Нега индамайсиз? Менинг илгари қандай ҳаёт кечирганимни билмайсиз-ку!..\n— Тўғри, — деди вакил оғир хўрсиниб. — Сени ишинг билан тўлиқ танишиб чиққанман. Мени ҳеч нарсадан бехабар деб ўйлама. Ҳаммасини олдиндан чўтга солиб кўрганман. Агар менга бир ишда ёрдам берсанг, озодлик ҳам, пул ҳам, уй ҳам, иш ҳам бўлади. Манаман деганидан яхшироқ яшайсан.\n— Хўп, айтинг, — дедим ўзимни босиб. — Айтаверинг!\n— Навбатчилик қисми бошлиғи Василий Ивановични биласанми?\n— Баланд бўйли майорми?\n— Худди ўзи.\n— Ўшани кузатасан.\n— Уни кузатишимдан нима фойда? Ким менга имкон бериб қўярди?\n— Имконни сенга мен бераман. Уёғи билан ишинг бўлмасин.\n— Хўш, нимани аниқлашим керак?\n— Менга айтишларича, у янги келган маҳбусларни тунаётганмиш. Қимматбаҳо буюмларини ўзлаштириб юбораётганмиш.\n— Ахир, у менга нималарни ўзлаштираётганини кўрсатмайди-ку!\n— Тўғри, лекин сенга бир ёрдамчи бераман. У анчадан бери навбатчилик қисмини супур-сидир қилиб юрадиган кар-соқов. Ўша орқали аниқлаб, барча кирдикорларини менга етказиб турасан. Бунинг учун сенга алоҳида камера ажраттираман. Камера дарчаси ортидан узун сим ўтган. Сен барча маълумотларни қоғозга ёзиб, латтага ўрайсан ва ўша симга бойлаб қўясан, вассалом! Маълумот тўғри менинг қўлимга бориб тегади.\n— Қанча муддат берасиз?\n— Сен ўн кун ичида барча кирдикорларини исбот-далиллар билан аниқлаб беришинг керак бўлади. Ана ундан кейин ваъдага биноан сени озод қиламан.\n— Ўйлаб кўришим керак. — дедим негадир юрагимни ваҳм босиб. — Бу сиз ўйлаганчалик осон иш эмас. Қўлга тушиб қолсам, умримни карцерда чиритишади.\n— Хавотир олма. Ўйлаб кўришга сира вақт йўқ. Ҳозирданоқ ишга киришишинг керак. Бу ердан чиқишинг билан сенга алоҳида камера ажратилади. Бироз ўтиб олдингга ўша кар-соқов киради.\n— Мен… Уларнинг тилини билмайман-ку!\n— У билан гаплашиб ўтиришингнинг ҳожати йўқ. Ёзма равишда гаплашасизлар.\n— Яхши… Кетсам майлими?\n— Боравер, омадингни берсин!\nЧиқиб кетаётиб, ўйлаб қолдим.\n«Нега унда ўша аниқлайдиганини кар-соқов орқали аниқлайвермайди?..»


Халқаро фан олимпиадалари ғолибларига катта миқдорда пул мукофотлари топширилди — Sof.uz\nХалқ таълими вазирлиги томонидан жорий йилнинг 27 август куни Халқаро фан олимпиадаларида ғолибликни қўлга киритган ўқувчилар ва уларнинг устозларини бир марталик пул мукофоти билан тақдирлаш маросими бўлиб ўтди. Бу ҳақда вазирлик матбуот хизмати хабар берди.\n1-ўрин (олтин медаль) учун — ўқувчига базавий ҳисоблаш миқдорининг 500 (111 млн 500 минг сўм) баравари,\nўқитувчисига — 450 баравари (100 млн 350 минг сўм) миқдорида;\n2-ўрин (кумуш медаль) учун — ўқувчига базавий ҳисоблаш миқдорининг 300 (66 млн 900 минг сўм) баравари,\nўқитувчисига — 250 баравари (55 млн 750 минг сўм) миқдорида;\n3-ўрин (бронза медаль) учун — ўқувчига базавий ҳисоблаш миқдорининг 200 (44 млн 600 минг сўм),\nўқитувчисига — 150 баравари (33 млн 450 минг сўм) миқдорида бир марталик пул мукофотлари белгиланган.\nилм-фан фан олимпиадаси ХТВ\n18.09 17:46 1527


УСТОЗ – ЧАРХПАЛАК, ШОГИРД – СУВ - Fitrat.uz\nБош саҳифа / Мақолалар / УСТОЗ – ЧАРХПАЛАК, ШОГИРД – СУВ\nOktabr 1, 2021\tФикр билдиринг 37 Кўришлар\nДинимизда устоз ва мураббийларга эҳтиром беқиёс. Муаллимлик, мураббийлик ‒ буюк шараф. Зеро, башариятнинг энг афзал вакиллари пайғамбарлар ҳам муаллим ва мураббий қилиб юборилганлар.\nЎқитувчилик касби вакиллари жамиятга сув ва ҳаводек зарур. Бу муҳтарам зотларни қуёшга ўхшатиш мумкин. Қуёш нуридан барча бирдай манффат кўрганидек, устозларнинг маърифати бутун башариятга наф келтиради. Бежиз Абдураҳмон Жомий ҳазратлари:\nПайғамбаримиз соллаллоҳу алайҳи ва саллам бутун башариятга устоз қилиб юборилганлар. Бу ҳақда Қуръони каримда: «У (Аллоҳ) омилар (саводсиз кишилар) орасига ўзларидан бўлган, уларга (Унинг) оятларини тиловат қиладиган, уларни (ширк ва жаҳолатдан) поклайдиган ҳамда уларга Китоб (Қуръон) ва Ҳикмат (Ҳадис)ни ўргатадиган (бир) пайғамбарни (Муҳаммадни) юборган зотдир. Ҳақиқатан, (улар пайғамбар келишидан) илгари аниқ залолатда эдилар» (Жумъа сураси, 2-оят), деб марҳамат қилинган.\nИслом таълимотига кўра, устоз нафақат дунёда иззат-ҳурматда бўлади, балки вафотидан кейин ҳам қолдирган манфаатли илми, таълим берган шогирдларининг хизмати, ёзган асарларидан ўзгаларнинг фойдаланиши туфайли номаи аъмолига савоб тўхтовсиз бориб туради. Ҳадиси шарифда: “Инсон вафот этганда унинг амали тўхтайди, фақат уч нарса туфайли (унинг номаи аъмолига савоб ёзилиб туради): садақаи жория, фойдали илм, дуои хайр қилувчи солиҳ фарзанд” (Имом Муслим ривояти).\nЎткир Ҳошимов “Дафтар ҳошиясидаги битиклар”ида устозни чархпалакка, шогирдни эса сувга ўхшатади. Чархпалак ўзининг парраклари орқали сувни юқорига кўтаради. Юқорига чиқиб олган сув ортга қайтмайди. Чархпалак эса бундан ранжимайди, яна бошқа сувни юқорига кўтараверади.\nКейинги Ҳақиқий дин олимини қандай таниб оламиз!?